
METODA ZA URADNO POTRJEVANJE SEMENSKEGA KROMPIRJA
[bookmark: _Toc244668789]Uradni pregledi nasadov in partij semenskega krompirja
[bookmark: _Toc244668790](UVHVVR-UP/5/1)

1. [bookmark: _Toc515528410][bookmark: _Toc228778920][bookmark: _Toc229743004][bookmark: _Toc244668791]	SPLOŠNO
[bookmark: _Toc515528411][bookmark: _Toc228778921][bookmark: _Toc229743005][bookmark: _Toc244668792]Namen
V tej metodi navajamo obveznosti prijavitelja nasada in partij semenskega krompirja ter organa za potrjevanje pri izvajanju postopka uradne potrditve semenskega krompirja, ki se opravlja po določilih:
· Zakona o semenskem materialu kmetijskih rastlin (Uradni list RS, št. 25/05 – uradno prečiščeno besedilo, 41/09, 32/12, 90/12 – ZdZPVHVVR in 22/18; v nadaljnjem besedilu: ZSMKR),
· Pravilnika o trženju semenskega krompirja (Uradni list RS, št. 98/15 in 101/20; v nadaljnjem besedilu: pravilnik),
· Pravilnika o postopku vpisa sorte v sortno listo in o vodenju sortne liste (Uradni list RS, št. 49/09, 96/09, 105/10, 88/11, 59/12, 16/13, 63/16 in 37/23);

in priporočilih UNECE:
•	UNECE Guide on Seed Potato Field Inspecion.

Poleg navedenih predpisov organ za potrjevanje uporablja pri izvajanju postopka uradne potrditve semenskega krompirja tudi predpise s področja zdravja rastlin, in sicer:
· Uredba (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (UL L št. 317 z dne 23. novembra 2016), s spremembami;
· Izvedbena uredba Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL L št. 319 z dne 10. decembra 2019), s spremembami;
· Uredba o izvajanju uredb (EU) o ukrepih varstva pred škodljivimi organizmi rastlin (Uradni list RS, št. 78/19);
· Izvedbeni sklep Komisije 2012/270/ES z dne 16. maja 2012 glede nujnih ukrepov za preprečevanje vnosa in širjenja znotraj Unije organizmov Epitrix cucumeris (Harris), Epitrix similaris (Gentner), Epitrix subcrinita (Lec.) in Epitrix tuberis (Gentner) (UL L št. 132 z dne 23. maja 2012), s spremembami;
· Izvedbena uredba Komisije (EU) 2022/1192 z dne 11. julija 2022 o uvedbi ukrepov za izkoreninjenje in preprečevanje širjenja Globodera pallida (Stone) Behrens in Globodera rostochiensis (Wollenweber) Behrens (UL L št. 185 z dne 12. julija 2022), s spremembami;
· Izvedbena uredba Komisije (EU) 2022/1193 z dne 11. julija 2022 o uvedbi ukrepov za izkoreninjenje in preprečevanje širjenja bakterije Ralstonia solanacearum (Smith 1896) Yabuuchi et al. 1996 emend. Safni et al. 2014 (UL L št. 185 z dne 12. julija 2022), s spremembami;
· Izvedbena uredba Komisije (EU) 2022/1194 z dne 11. julija 2022 o uvedbi ukrepov za izkoreninjenje in preprečevanje širjenja Clavibacter sepedonicus (Spieckermann & Kotthoff 1914) Nouioui et al. 2018 (UL L št. 185 z dne 12. julija 2022), s spremembami;
· EPPO Standard, Certification scheme for seed potatoes, PM 4/28(1).


[bookmark: _Toc515528412][bookmark: _Toc228778922]Postopek uradne potrditve semenskega krompirja izvaja organ za potrjevanje, ki ima na podlagi ZSMKR s strani Uprave Republike Slovenije za varno hrano, veterinarstvo in varstvo rastlin (v nadaljnjem besedilu: Uprava) dodeljeno javno pooblastilo za vodenje postopka in odločanje v postopku uradne potrditve semenskega materiala kmetijskih rastlin (v nadaljnjem besedilu: organ za potrjevanje). 
[bookmark: _Toc229743006][bookmark: _Toc244668793]Pomen izrazov
Izrazi, uporabljeni v tej metodi, imajo naslednji pomen:
1. Uradni pregledi nasada semenskega krompirja so del postopka uradne potrditve semenskega krompirja, v katerem organ za potrjevanje preveri ali nasad, namenjen pridelavi semenskega krompirja (v nadaljnjem besedilu: nasad semenskega krompirja), izpolnjuje zahteve iz predpisov, naštetih v poglavju 1.1.
2. Uradni pregledi partije semenskega krompirja so del postopka uradne potrditve partije semenskega krompirja, v katerem organ za potrjevanje preveri ali partije, namenjene trženju in pridelavi krompirja (v nadaljnjem besedilu: partije krompirja), izpolnjujejo zahteve iz predpisov, naštetih v poglavju 1.1
3. Uradna potrditev semenskega krompirja (v nadaljnjem besedilu: uradna potrditev) je postopek, ki ga v skladu z 22. členom ZSMKR izvaja organ za potrjevanje.
4. Prijavitelj je dobavitelj semenskega materiala kmetijskih rastlin, ki prijavi nasad ali partijo semenskega krompirja v postopek uradne potrditve. Dobavitelj mora biti vpisan v register dobaviteljev semenskega materiala kmetijskih rastlin (v nadaljnjem besedilu: SEME register) v skladu z ZSMKR in vpisan v uradno evidenco izvajalcev poslovnih dejavnosti (FITO register) v skladu s predpisi o zdravju rastlin.
5. Pridelovalec semenskega krompirja (v nadaljnjem besedilu: pridelovalec) je prijavitelj ali druga fizična ali pravna oseba, ki v imenu in na račun prijavitelja prideluje semenski krompir. 
6. Poljski pregledi so del uradnih pregledov nasada semenskega krompirja, ki jih opravi pooblaščeni strokovni delavec organa za potrjevanje (v nadaljnjem besedilu: uradni preglednik), s katerimi preveri, ali nasad semenskega krompirja izpolnjuje zahteve glede minimalnih pogojev iz Priloge 1 in dodatne pogoje iz Priloge 4 pravilnika.
7. Poljsko potrjen nasad je nasad semenskega krompirja, za katerega je organ za potrjevanje na podlagi rezultatov uradnih pregledov nasada semenskega krompirja ugotovil, da izpolnjuje s pravilnikom predpisane zahteve in to potrdil z uradnim zaznamkom na zapisniku o uradnih pregledih nasada semenskega krompirja.
8. Nedodelan semenski krompir je semenski krompir, pridelan v potrjenem nasadu semenskega krompirja, za katerega je organ za potrjevanje na zahtevo prijavitelja v postopku uradne potrditve izdal uradne etikete za nedodelan semenski krompir in potrdilo o nedokončni potrditvi semenskega krompirja.
9. Kontrolna enota (KE) je vsota naključno izbranih delov nasada, ki skupaj predstavljajo 1000 rastlin krompirja oziroma približno 0,1 ha zemljišča.
10. Utežni odstotek pove, kolikšen delež skupne mase pregledanih gomoljev krompirja predstavlja masa okuženih gomoljev. Izračunamo ga tako, da maso okuženih gomoljev delimo s skupno maso pregledanih gomoljev in rezultat pomnožimo s 100.
11. Kontrola krompirja po izkopu pomeni preverjanje sortne pristnosti ter prisotnosti škodljivih organizmov na semenskem krompirju v isti rastni sezoni, v kateri je rastel prijavljeni nasad semenskega krompirja iste partije.


[bookmark: _Toc229743007][bookmark: _Toc244668794]Uradni pregled nasadov semenskega krompirja
[bookmark: _Toc228778923][bookmark: _Toc229743008][bookmark: _Toc244668795]Prijava za uradne preglede nasadov semenskega krompirja

Postopek uradne potrditve nasada semenskega krompirja izvaja organ za potrjevanje pri prijavitelju semenskega krompirja na podlagi prijave lokacije nasada ter na podlagi prijave pridelave predosnovnega, osnovnega in certificiranega semenskega krompirja (v nadaljnjem besedilu: prijava pridelave).
Postopek uradne potrditve nasada semenskega krompirja vključuje dva pomembna koraka, na katera sta vezana dva roka prijave:
1. Pregled zemljišč, kjer pridelovalec namerava zasnovati nasad semenskega krompirja
Prijavitelj mora do 1. avgusta v letu pred saditvijo semenskega krompirja pri organu za potrjevanje vložiti prijavo za pregled zemljišč za vsak nasad semenskega krompirja, ki ga namerava zasnovati. V prijavi lokacije nasada za uradni pregled zemljišča se navedejo naslednji podatki:
· osebno ime in naslov ali firmo in sedež dobavitelja ter registrsko številko, pod katero je vpisan v SEME register v skladu z ZSMKR;
· o pridelovalcu, če dobavitelj organizira pridelavo semenskega krompirja v dogovoru s pridelovalcem: osebno ime in naslov ali firmo in sedež pridelovalca ter registrsko številko, pod katero je vpisan v SEME register;
· o mestu pridelave: naziv in naslov ter neponovljivo identifikacijsko številko kmetijskega gospodarstva (KMG-MID), ki mu pripadajo površine, na katerih bo nasad semenskega krompirja;
· GERK-PID in domače ime GERK-a, na katerem bo nasad semenskega krompirja (v nadaljnjem besedilu: prijavljeni GERK), ter površina GERK-a oziroma njegovega dela, če bo nasad le na delu GERK-a; če se prijava pridelave nanaša na zavarovan prostor: GERK-PID rastlinjaka ali mrežnika ali navedbo vrste objekta in njegove lokacije (naslov oziroma katastrska občina in parcelna številka).

2. Pridelovanje semenskega krompirja in nadzor nasada semenskega krompirja na polju
Na podlagi negativnega laboratorijskega poročila o preizkusu, ki potrjuje ustreznost zemljišča za zasnovo nasada semenskega krompirja, prijavitelj vloži prijavo pridelave do 15. aprila v letu pridelave pri organu za potrjevanje. V primeru saditve semenskega krompirja po 15. aprilu pa le-to vloži v petih delovnih dneh po opravljeni saditvi semenskega krompirja, vendar ne pozneje kot do 30. aprila.
V prijavi pridelave se poleg podatkov iz prejšnje točke navedejo še podatki o:
· predhodnih posevkih: o vrstah rastlin, ki so se pridelovale na prijavljenem GERK-u v preteklih dveh letih; če se prijava pridelave nanaša na zemljišče, na katerem se bo prideloval semenski krompir kategorije predosnovno seme, se podatek o vrstah rastlin navede za pretekla tri leta;
· datumu saditve in dejanski površini semenskega nasada, o količini uporabljenega semena in gostoti sajenja;
· semenskem krompirju, uporabljenem za saditev semenskega nasada: o sorti, kategoriji in stopnji ter o poreklu, o številu dosedanjih množitev na polju, če je znano; če se prijava pridelave nanaša na uradno potrditev predosnovnega semena, se navede tudi podatke o načinu pridobitve izhodiščnega materiala, uporabljenega za pridelavo (metoda mikrorazmnoževanja ali metoda klonske selekcije).


[bookmark: _Toc515528416][bookmark: _Toc163460050][bookmark: _Toc229743010][bookmark: _Toc244668797]Kontaktni podatki organa za potrjevanje
Obrazec prijave za uradne preglede nasadov semenskega krompirja se pridobi pri organu za potrjevanje: Kmetijski inštitut Slovenije, Služba za uradno potrjevanje, Hacquetova ulica 17, 1000 Ljubljana, na njegovi spletni strani: https://www.kis.si/analize-storitve-in-pridelki/storitve/uradno-potrjevanje-poljscine-zelenjadnice/ ali pri kontaktnih osebah:
· mag. Uroš Benec (uros.benec@kis.si; tel. št. 01/2805-286),
· Andrej Obal (andrej.obal@kis.si; tel. št. 01/2805-280).
Izpolnjeni obrazec prijave se skupaj z zahtevanimi dokazili pošlje organu za potrjevanje na naslov:
Služba za uradno potrjevanje 
Kmetijski inštitut Slovenije
Hacquetova ulica 17, 1000 Ljubljana
ali na e-naslov: 
certificiranje.semen@kis.si 

[bookmark: _Toc228778924][bookmark: _Toc229743011][bookmark: _Toc244668798]Prijava nasada za uradni pregled zemljišč
Na podlagi prejete prijave za pregled zemljišč organ za potrjevanje v letu pred načrtovanim sajenjem na prijavljeni lokaciji odvzame vzorce zemlje ali substrata za testiranje na prisotnost krompirjevih ogorčic. 
Odvzem vzorcev zemlje ali substrata se opravi na način, kot je opisan v priporočilih za odvzem vzorcev za karantenske škodljive organizme (KŠO) – nematode, ki jih izda Uprava. V primeru prijave za pregled zemljišč, na katerem bo potekala pridelava semenskega krompirja v rastlinjaku ali mrežniku (zavarovan prostor), se vzorce zemlje ali substrata odvzame v rastlinjaku ali mrežniku. Vzorčenje ni potrebno, če se za pridelavo semenskega krompirja v zavarovanem prostoru uporablja razkužen substrat.
Organ za potrjevanje o negativnih rezultatih testiranja ustno ali pisno obvesti prijavitelja, na podlagi česar lahko prijavitelj oziroma pridelovalec v prihodnjem letu zasnuje nasad semenskega krompirja.
V kolikor so rezultati analiz pozitivni, organ za potrjevanje o tem pisno obvesti prijavitelja, v primeru uradne potrditve KŠO pa obvesti tudi krajevno pristojni Območni urad Inšpekcije za varno hrano, veterinarstvo in varstvo rastlin. Pristojni fitosanitarni inšpektor odredi predpisane ukrepe za preprečevanje širjenja in zatiranje krompirjevih karantenskih cistotvornih ogorčic. Prijavljeno lokacijo nasada se zavrne z odločbo.
[bookmark: _Toc228778925][bookmark: _Toc229743012][bookmark: _Toc244668799]Uradni pregled nasada semenskega krompirja
Uradni pregled nasada semenskega krompirja obsega:
· preverjanje prijave in izdelavo obrazcev zapisnikov,
· pregled dokumentacije in evidenc,
· poljske preglede nasadov semenskega krompirja, vključno z izolacijskim pasom,
· vodenje zapisnika o uradnih pregledih in potrditvi nasada semenskega krompirja,
· izdajo odločbe o zavrnitvi uradne potrditve nasada semenskega krompirja, če predpisane zahteve niso izpolnjene,
· vodenje evidenc in poročanje Upravi o prejetih prijavah in izvedenih uradnih pregledih, o odstopih od prijav, zavrnjenih prijavah in zavrnitvah uradne potrditve.

[bookmark: _Toc228778926][bookmark: _Toc229743013][bookmark: _Toc244668800]Preverjanje prijave in izdelava obrazca zapisnika
Organ za potrjevanje preveri ustreznost prijave in podatke ter dokazila o poreklu uporabljenega semenskega krompirja. Podatke iz prijave vnese v informacijski sistem za vodenje postopka uradnega potrjevanja.
Če v prijavi niso navedeni vsi podatki ali če iz prijave ni možno zanesljivo ugotoviti porekla uporabljenega semenskega krompirja, organ za potrjevanje od prijavitelja zahteva dopolnitev prijave ali dodatne podatke o uporabljenem semenskem krompirju. 
Prijavitelj mora dopolniti prijavo ali sporočiti zahtevane podatke v roku 30 dni oziroma najpozneje do predvidenega datuma prvega poljskega pregleda, ki ga organ za potrjevanje sporoči prijavitelju. Če do prvega poljskega pregleda prijava ni popolna oziroma organ za potrjevanje nima na voljo vseh predpisanih podatkov in dokazil, poljskih pregledov ne izvede, postopek uradnega potrjevanja pa se s sklepom ustavi.

[bookmark: _Toc515528419][bookmark: _Toc228778927][bookmark: _Toc229743014][bookmark: _Toc244668801]Pregled dokumentacije in evidenc
Prijavitelj je celotno rastno sezono dolžan hraniti vse uradne etikete, s katerimi je bil označen semenski krompir, uporabljen za zasnovo prijavljenih nasadov semenskega krompirja. Če je semenski krompir pridelal sam in je organ za potrjevanje izdal zanj le potrdilo o uradni potrditvi, mora hraniti to potrdilo in evidenco o načinu in namenu uporabe tega semenskega krompirja.
Prijavitelj je dolžan voditi evidence o prejšnjih posevkih na zemljiščih, na katerih je semenski nasad.
Če se prijava nanaša na nasad semenskega krompirja, namenjen pridelavi predosnovnega semenskega krompirja, mora prijavitelj voditi zapise in evidence o vzdrževanju sorte, ki jih vodi vzdrževalec sorte, v skladu s 14. členom Pravilnika o postopku vpisa sorte v sortno listo in o vodenju sortne liste. 
Če pridelovalec prideluje semenski krompir v nasadu semenskega krompirja v imenu in na račun prijavitelja, lahko uradne etikete ter evidence o prejšnjih posevkih na zemljiščih, na katerih je nasad semenskega krompirja, hrani pridelovalec. Prijavitelj pa v tem primeru hrani kopijo vsaj ene uradne etikete od posamezne partije uporabljenega semenskega krompirja kot dokazilo o pravilnosti podatkov o poreklu uporabljenega semenskega krompirja, ki jih je navedel v prijavi. 
Poleg etikete mora prijavitelj, v kolikor ni to razvidno iz evidenc organa za potrjevanje, priložiti tudi dokazilo, da se semenski krompir prideluje na površinah, ki so bile predhodno vzorčene in laboratorijsko testirane na prisotnost krompirjevih cistotvornih ogorčic. Laboratorijsko poročilo o preizkusu na prisotnost krompirjevih ogorčic ne sme biti starejše od enega leta.
Uradni preglednik pri prvem poljskem pregledu opravi pregled uradnih etiket in druge dokumentacije o semenskem krompirju, uporabljenem za zasnovo nasada semenskega krompirja, ter o prejšnjih posevkih na zemljiščih, na katerih je nasad semenskega krompirja. Pri tem preveri tudi ustreznost kolobarja, kjer velja:
· pri pridelovanju predosnovnega semenskega krompirja stopnje IS se na zemljišču, na katerem je nasad semenskega krompirja, najmanj štiri predhodne rastne dobe ni prideloval krompir;
· pri pridelovanju osnovnega semenskega krompirja se na zemljišču, na katerem je nasad semenskega krompirja, najmanj tri predhodne rastne dobe ni prideloval krompir; 
· pri pridelovanju certificiranega semenskega krompirja se na zemljišču, na katerem je nasad semenskega krompirja, najmanj dve predhodni rastni dobi ni prideloval krompir.

[bookmark: _Toc229572190][bookmark: _Toc515528420][bookmark: _Toc228778928][bookmark: _Toc229743015][bookmark: _Toc244668802]Poljski pregledi 
S poljskimi pregledi se v nasadu semenskega krompirja:
· ugotovi dejansko površino,
· preveri izolacijo nasada semenskega krompirja,
· oceni splošno stanje nasada semenskega krompirja in zapleveljenost,
· ugotovi sortno pristnost in čistost ter prisotnost škodljivih organizmov,
· preveri, če so bili odrejeni ukrepi v nasadu semenskega krompirja pravočasno in pravilno izvedeni, 
· oceni pridelek semenskega krompirja.

Poljske preglede opravi uradni preglednik, in sicer v takšni razvojni fazi nasada semenskega krompirja, da je mogoče natančno preveriti izpolnjevanje predpisanih zahtev glede izolacije, sortne pristnosti in čistosti ter prisotnosti škodljivih organizmov v nasadu in ostalih posebnih zahtev, ki jih morajo izpolnjevati nasadi semenskega krompirja.

Uradni preglednik med rastjo opravi najmanj dva uradna pregleda nasada semenskega krompirja ter po izkopu odvzame vzorce gomoljev za preverjanje prisotnosti škodljivih organizmov.

Dejanska površina semenskega nasada
Uradni preglednik pri poljskem pregledu oceni, ali je dejanska površina nasada enaka prijavljeni. Preveri tudi, ali je bilo opravljeno laboratorijsko testiranje zemljišča za ugotavljanje prisotnosti krompirjevih cistotvornih ogorčic za celotno površino. Če površine nasada ni mogoče oceniti, lahko uradni preglednik dejansko površino tudi izmeri.

Izolacija nasada semenskega krompirja
Primernost izolacije se preveri z obhodom nasada semenskega krompirja po izolacijskem pasu, predpisanem za posamezno kategorijo. Pri tem je uradni preglednik pozoren predvsem na morebitne druge nasade krompirja in gostiteljske rastline za škodljive organizme krompirja. 
Dodatni pogoji za nasade predosnovnega semenskega krompirja stopnje IS:
· v 50-metrskem izolacijskem pasu okoli nasada semenskega krompirja ne sme biti drugih nasadov krompirja, razen semenskih, ki izpolnjujejo pogoje za kategorijo - osnovno seme stopnje E.
Dodatni pogoji za nasade vseh stopenj osnovnega semenskega krompirja:
· v 20-metrskem izolacijskem pasu okoli nasada semenskega krompirja ne sme biti drugih nasadov krompirja, razen če izpolnjujejo najmanj zahteve za kategorijo - certificirano seme stopnje A.
Dodatni pogoji, ki veljajo za nasade vseh stopenj certificiranega semenskega krompirja:
· v 10-metrskem izolacijskem pasu okoli nasada semenskega krompirja ne sme biti drugih nasadov krompirja, razen če izpolnjujejo najmanj zahteve za kategorijo - certificirano seme stopnje B.
Izolacija nasada semenskega krompirja je ustrezna, če nasadi krompirja v izolacijskem pasu, predpisanem za posamezno kategorijo, ustrezajo predpisanim zahtevam. Če uradni preglednik ugotovi, da izolacija ni zadostna, predlaga zavrnitev uradne potrditve nasada semenskega krompirja.

Določitev kontrolnih enot 
Uradni preglednik preveri sortno čistost, odstotek rastlin z znamenji napada škodljivih organizmov, gostoto saditve in odstotek praznih mest s pomočjo kontrolnih enot (v nadaljnjem besedilu: KE). 
Dele KE določi uradni preglednik na različnih mestih nasada, ali s prehodom celega nasada ali tako, da več pregledanih manjših enot predstavlja povprečje nasada. Glede na velikost nasada semenskega krompirja se določi število KE:
-	do 2 ha, se pregleda 1 KE, 
-	na vsake 2 ha, se pregledata dodatni 2 KE.
Primer izračuna potrebnih prehodov nasada semenskega krompirja pri poljskem pregledu glede na velikost posevka:
Velikost posevka: 1 ha
Število vrst: 30
Število vrst, ki jih v enem prehodu pregledamo: 2
Koeficient = (ciljna velikost pregleda) x (površina) = 0,1 ha x 1 ha = 0,1

Št vrst, ki jih moramo pregledati = število vseh vrst x koeficient = 30 x 0,1 = 3

Število prehodov = število vrst, ki jih moramo pregledati / število vrst, ki jih v enem (prehodu) pregledu pregledamo = 3/2 = 1,5

Torej, če želimo na 1 ha nasadu semenskega krompirja opraviti nadzor nad približno 0,1 ha površine bomo nasad prehodili 1,5 krat, pri čemer bomo v prehodu pregledovali 2 vrsti.
[image: ]
Določitev gostote nasada semenskega krompirja
Gostota nasada se ugotovi tako, da se najmanj trikrat v vrsti na vsaki KE izmeri razdalja 10 zaporednih rastlin ter z upoštevanjem medvrstne razdalje izračuna povprečna gostota nasada.
Če uradni preglednik zaradi določenih razlogov, kot so na primer večje depresije na zemljišču, neenakomeren vznik itd., gostote ne more objektivno izračunati, se za namen poljskih pregledov in s tem poveznih normativov upošteva sklop 55.000 rastlin/ha.

Sortna čistost
Sortna čistost se ugotovi tako, da se na KE prešteje število sortno nepristnih rastlin in število rastlin drugih sort. 
Posebne zahteve za kategorijo predosnovnega semenskega krompirja stopnje IS:
· v nasadu semenskega krompirja ne sme biti samosevnih rastlin,
· število rastlin, ki niso sortno pristne, in število rastlin drugih sort v nasadu ne sme presegati skupaj 0,01 %. 
Posebne zahteve za kategorijo osnovnega semenskega krompirja:
· število rastlin, ki niso sortno pristne, in število rastlin drugih sort v nasadu ne sme presegati skupaj 0,1 %. 
Posebne zahteve za kategorijo certificiranega semenskega krompirja:
· za kategorijo A, število rastlin, ki niso sortno pristne in število rastlin drugih sort v nasadu ne sme presegati skupaj 0,2 %, 
· za kategorijo B; število rastlin, ki niso sortno pristne in število rastlin drugih sort v nasadu ne sme presegati skupaj 0,5 %.

Pragovi dovoljene prisotnosti rastlin, ki niso sortno pristne, in rastlin drugih sort v nasadih semenskega krompirja, namenjenih za pridelavo kategorije prodosnovnega, osnovnega in certificiranega semenskega krompirja na KE (1000 rastlin), so navedeni v preglednici 1.

Preglednica 1: Pragovi dovoljene prisotnosti rastlin, ki niso sortno pristne, in rastlin druge sorte v nasadih semenskega krompirja, namenjenih za pridelavo kategorije prodosnovno, osnovno in certificirano seme na KE (1000 rastlin)
	 
	Predosnovno seme
	Osnovno seme
	Certificirano seme

	
	IS - TC
	IS
	SE1
	SE2
	E
	A
	B

	Nasad semenskega krompirja
	Število rastlin/KE 

	Druge sorte ali netipične rastline
	0,0
	0,1
	1
	1
	1
	2
	5



Odstotek praznih mest
Odstotek praznih mest se v nasadu krompirja ugotovi s štetjem praznih sadilnih mest na KE. Kot prazna mesta se štejejo tudi mesta, na katerih so rastle močno okužene rastline krompirja in so bile pred pregledom iz nasada v celoti odstranjene tako cima kot vsi gomolji pripadajoče rastline.
Če je bila zaradi okužbe s škodljivimi organizmi odstranjena ali uničena le cima, gomolji pripadajoče rastline pa so ostali v tleh, se takšno sadilno mesto ne šteje kot prazno mesto, temveč se pri ugotavljanju deleža močno okuženih rastlin upošteva kot ena močno okužena rastlina. Preostali gomolji lahko predstavljajo vir nadaljnjih okužb, zato odsotnost nadzemnih delov rastline ne zadostuje za uvrstitev sadilnega mesta med prazna mesta. Prisotnost gomoljev se preveri z izkopom na sadilnem mestu.
Če odstotek praznih mest presega 50 % celotnega nasada, se nasad semenskega krompirja z odločbo zavrne.
Zapleveljenost
Zapleveljenost se oceni v skladu s spodnjo lestvico stopnje zapleveljenosti nasada semenskega krompirja:
· ocena 0	pleveli niso prisotni
· ocena 1	majhna prisotnost plevelov
· ocena 2	srednje močna zapleveljenost
· ocena 3	močna zapleveljenost
Zapleveljenost nasada sicer ni izločitveni dejavnik, lahko pa močno vpliva na druge ocenjevalne parametre oziroma na zdravstveno stanje nasada.

Ocena prisotnosti škodljivih organizmov v nasadu semenskega krompirja
Pri opravljanju poljskih pregledov uradni preglednik oceni prisotnost škodljivih organizmov v nasadu semenskega krompirja. Odstotek rastlin z znamenji škodljivih organizmov se ugotavlja tako, da se na KE prešteje vse rastline z znamenji in se ugotovi odstotek okužbe. Pri škodljivih organizmih, kjer se ugotavlja odstotek prizadete listne površine v nasadu, se le ta oceni na celotnem nasadu. Pragovi dovoljene prisotnosti nadzorovanih nekarantenskih škodljivih organizmov (NNŠO) so navedeni v preglednici 2.










Preglednica 2: Pragovi dovoljene prisotnosti NNŠO ali njihovih simptomov v nasadih semenskega krompirja, namenjenih za pridelavo kategorije osnovno seme in certificirano seme na KE (1000 rastlin)
	 
	Predosnovno seme
	Osnovno seme
	Certificirano seme

	
	IS - TC
	IS
	SE1
	SE2
	E
	A
	B

	NNŠO
	Število rastlin/KE 

	Črna noga (Dickeya Samson et al. spp. [1DICKG]; Pectobacterium Waldee emend. Hauben et al. spp. [1PECBG])
	0
	0
	1
	5
	10
	20
	40

	Candidatus Liberibacter solanacearum Liefting et al. [LIBEPS]
	0
	0
	0
	0
	0
	0
	0

	Candidatus Phytoplasma solani Quaglino et al. [PHYPSO]
	0
	0
	0
	0
	0
	0
	0

	Simptomi virusnih okužb od tega:
	0,0
	0,5
	2
	5
	8
	20
	60

	Simptomi mozaika, ki jih povzročajo virusi, in simptomi, ki jih povzroča Potato leaf roll virus [PL RV00]
	0,0
	0,3
	1
	2
	4
	8
	20

	Potato spindle tuber viroid [PSTVD0]
	0
	0
	0
	0
	0
	0
	0



Organ za potrjevanje lahko v primeru suma na prisotnost škodljivih organizmov odvzame tudi dodaten vzorec za analizo v imenovanem laboratoriju.

Poleg škodljivih organizmov navedenih v preglednici 2 je uradni preglednik pri opravljanju poljskega pregleda nasada semenskega krompirja posebej pozoren tudi na prisotnost drugih škodljivih organizmov, ki lahko pomembno vplivajo na kakovost semenskega krompirja (priloga 3).

[bookmark: _Toc515528421][bookmark: _Toc228778929][bookmark: _Toc229743016][bookmark: _Toc244668803] Pregled gomoljev po izkopu
Odvzem vzorcev gomoljev semenskega krompirja za kontrolo po izkopu
Uradni preglednik odvzame vzorce gomoljev semenskega krompirja za preverjanje prisotnosti škodljivih organizmov v nasadu ali v skladišču. Pri odvzemu vzorca v nasadu ne sme miniti več kot 14 dni od datuma odvzema vzorca in spravilom krompirja. O času in načinu jemanja vzorcev se dogovorita uradni preglednik in pridelovalec. 

Uradni preglednik odvzame reprezentativni vzorec za kontrolo po izkopu tako, da iz vsake partije semenskega krompirja odvzame enega ali več vzorcev po 110 gomoljev. Za vsak ha potrjene semenske površine uradni preglednik odvzame en vzorec (1 ha – 1 vzorec, 2 ha – 2 vzorca, …).

Odvzete vzorce uradni preglednik uradno zapre, označi in dostavi na mesto, kjer se izvaja kontrola po izkopu.

Izvedba kontrole po izkopu 
Gomolje sadimo v zaščitenem prostoru, meseca septembra. Natančen čas in način saditve določi uradni preglednik glede na lastnosti sorte, fiziološko stanje gomoljev in prostorske ter tehnične zmožnosti. Da bi bil rezultat veljaven, mora biti vznik (število rastlin, ki jih je mogoče oceniti ali testirati) vsaj 90 %, sicer je potrebno saditev ponoviti. Pri ponovitvi je treba ponovno tretirati in posaditi celoten vzorec. Če je posejanih več vzorcev iste partije mora biti seštevek vseh vzniklih rastlin v obsegu minimalno 90 %, v nasprotnem primeru se dodatno posadi en dodaten vzorec.



Saditev vzorca opravimo tako, da s posebnim nožem izrežemo apikalni del 100 gomoljev in jih za 15 minut potopimo v raztopino giberelinske kisline (1 ppm GA3), da prekinemo obdobje mirovanja. Koncentracijo giberelinske kisline določi uradni preglednik glede na lastnosti sorte in fiziološko stanje gomoljev. Tretirane gomolje posušimo na zraku čez noč, naslednji dan pa jih posadimo tako, da so gomolji enega vzorca nedvoumno ločeni od gomoljev drugega vzorca. 

Ugotavljanje prisotnosti škodljivih organizmov
Za določitev prisotnosti škodljivih organizmov na semenskem krompirju se opravita najmanj dva vizualna pregleda, pri čemer so lahko simptomi virusnih okužb prisotni do pragov določenih v preglednici 3. Primerna velikost rastlin za ocenjevanje je odvisna od sorte in preučevanega škodljivega organizma. Glede na kategorijo semenskega krompirja je predpisano tudi laboratorijsko testiranje rastlin (serološko določevanje - ELISA):
· rastline iz predosnovnega semenskega krompirja se testirajo na Potato leaf roll virusa (PLRV), Potato virusa A (PVA), Potato virusa M (PVM), Potato virusa S (PVS), Potato virusa X (PVX) in Potato virusa Y (PVY),
· rastline iz osnovnega semenskega krompirja se testirajo na prisotnost PLRV in PVY,
· ob sumu se naključno odbrane rastline iz certificiranega semenskega krompirja testirajo na prisotnost PLRV in PVY.

Preglednica 3: Pragovi dovoljene prisotnosti simptomov virusnih okužb v neposrednem potomstvu v utežnih %
	 
	Predosnovno seme
	Osnovno seme
	Certificirano seme

	
	IS - TC
	IS
	SE1
	SE2
	E
	A
	B

	Neposredno potomstvo
	Prag dovoljene prisotnosti (%)

	Simptomi virusnih okužb
	0
	0,5
	1,0
	2,0
	4,0
	6,0
	10,0



Vzorčenje za serološko določevanje virusov se opravi tako, da uradni preglednik pobere vzorce rastlin, jih označi s številko vzorca in pošlje v imenovani laboratorij, ki opravi predpisane analize. Vzorec sestavlja list ali več njih, ki so pobrani od vseh rastlin v testiranem vzorcu. Uradni preglednik lahko združi tudi več vzorcev vendar največ do 18 lističev skupaj. V tem primeru morajo biti rastline označene in vzorčene tako, da je v primeru pozitivnega laboratorijskega poročila mogoče ponovno testirati posamezne rastline, ki so bile združene v podvzorcu. 
[bookmark: _Toc228778930][bookmark: _Toc229743017][bookmark: _Toc244668804]Določitev kategorije in semenske stopnje semenskega materiala
Organ za potrjevanje na podlagi rezultatov poljskih pregledov in kontrole po izkopu (vizualnih ocen in dobljenih rezultatov laboratorijskih poročil vzorca) v skladu s predpisanimi zahtevami za semenski krompir določi kategorijo in semensko stopnjo za posamezni nasad. 

Največje dovoljeno število generacij semenskega krompirja oziroma zaporednih množitev istega semenskega materiala na polju je omejeno na 9. V kategoriji predosnovni semenski krompir je dovoljenih največ 4 zaporednih množitev na polju. V kategoriji osnovni semenski krompir pa ravno tako največ 4, vendar je skupno pri kategorijah predosnovno in osnovno seme dovoljenih največ 7 zaporednih množitev semenskega materiala na polju. V kategoriji certificiran semenski krompir sta dovoljeni največ 2 zaporedni množitvi na polju.

Pri proizvodnji semenskega krompirja v Sloveniji, v kolikor s pridelovalcem ni drugače dogovorjeno, stremimo k potrjevanju po programu: 3 zaporedne množitve pri predosnovnem in 4 zaporedne množitve pri osnovnem semenskem krompirju (preglednica 4).





Preglednica 4: Kategorije, stopnje in generacije pri potrjevanju semenskega krompirja v Sloveniji
	Kategorija
	Predosnovno seme
	Osnovno seme
	Certificirano seme

	Stopnja
	IS - TC
	IS
	IS
	IS
	SE1
	SE2
	SE2
	E
	A
	A/B

	Generacija
	0
	1
	2
	3
	4
	5
	6
	7
	8
	9



Prijavitelj lahko kadarkoli med izvajanjem postopka uradne potrditve nasada semenskega krompirja zaprosi za spremembo v kategoriji oz. stopnje pridelanega semena. Izjavo pošlje v pisni obliki (po elektronski ali navadni pošti) na naslove, navedene v poglavju 2.1.2 te metode. Sprememba generacije zaporedne množitve ni možna.
[bookmark: _Toc229572194][bookmark: _Toc515528422][bookmark: _Toc228778931][bookmark: _Toc229743018][bookmark: _Toc244668805]Zavrnitev uradne potrditve
Če organ za potrjevanje na podlagi zapisnika ugotovi, da nasad semenskega krompirja ne izpolnjuje zahtev, predpisanih s pravilnikom, prijavitelju z odločbo, ki jo izda na podlagi 22. člena ZSMKR, zavrne uradno potrditev nasada semenskega krompirja.
Uradna potrditev nasada semenskega krompirja se s sklepom zavrže tudi, če poljski pregledi niso bili opravljeni, ker prijavitelj do prvega poljskega pregleda ni dopolnil prijave oziroma organu za potrjevanje ni predložil vseh predpisanih podatkov in dokazil.
[bookmark: _Toc515528423][bookmark: _Toc228778932][bookmark: _Toc229743019][bookmark: _Toc244668806]Odstop od prijave pridelave semenskega posevka
Prijavitelj lahko kadarkoli med izvajanjem postopka uradne potrditve semenskega krompirja odstopi od prijave. Odstopno izjavo pošlje v pisni obliki (po elektronski ali navadni pošti) na naslove, navedene v poglavju 2.1.2 te metode. Postopek uradnega potrjevanje se po prejemu odstopne izjave ustavi s sklepom.
[bookmark: _Toc228778933][bookmark: _Toc229743020][bookmark: _Toc244668807]Zapisnik o opravljenih poljskih pregledih.
Uradni preglednik vodi zapisnik o opravljenih poljskih pregledih posameznega nasada semenskega krompirja na obrazcu, ki ga izdela organ za potrjevanje.
[bookmark: _Toc229572198][bookmark: _Toc228778934][bookmark: _Toc229743021][bookmark: _Toc244668808][bookmark: _Toc515528457]Dodatni pogoji
Z namenom preprečitve prenosa škodljivih organizmov je saditev rezanih gomoljev odsvetovana. V kolikor bi pridelovalec rad sadil rezane gomolje semenskega krompirja, mora o tem pred saditvijo obvestiti organ za potrjevanje.

[bookmark: _Toc229743022][bookmark: _Toc244668809][bookmark: _Toc228778935]
Uradni pregled partij semenskega krompirja
[bookmark: _Toc229743023][bookmark: _Toc244668810]Prijava za uradni pregled partij semenskega krompirja
[bookmark: _Toc229743024][bookmark: _Toc244668811]Prijava partije semenskega krompirja
Prijava partije se vloži za vsako partijo semenskega krompirja najmanj pet delovnih dni pred predvidenim začetkom priprave partije za trg (dodelave, sortiranja oziroma pakiranja). V prijavi partije se navedejo najmanj naslednji podatki:
· o dobavitelju: osebno ime in naslov ali firmo in sedež dobavitelja ter registrsko številko, pod katero je vpisan v SEME-register,
· številka zapisnika o pridelavi semenskega krompirja,
· o sorti, kategoriji in stopnji semenskega krompirja, na katerega se nanaša prijava partije,
· o količini semenskega krompirja v prijavljeni partiji,
· o velikosti gomoljev v partiji (navede se zgornja in spodnja mejna velikost gomoljev),
· o vrsti in velikosti embalaže ter masi semenskega krompirja v enoti pakiranja,
· o zahtevanem številu uradnih etiket in načinu zapiranja embalaže,
· o lokaciji obrata, v katerem se bo semenski krompir pripravljal za trženje, in o predvidenem začetku in dokončanju priprave semenskega krompirja za trg.
V prijavi partije v ponovno uradno potrditev se namesto številke in datuma zapisnika o pridelavi semenskega krompirja ter podatkov o sorti, kategoriji in stopnji semenskega krompirja podatke prepiše z uradnih etiket, s katerimi je bila partija označena ob prejšnji uradni potrditvi. Navede se tudi razlog za ponovno uradno potrditev (npr. prepakiranje ali ponovno sortiranje).

[bookmark: _Toc227682086][bookmark: _Toc229743025][bookmark: _Toc244668812]Preverjanje prijave in dokumentacije
Organ za potrjevanje preveri ustreznost prijave in podatke ter dokazila o poreklu uporabljenega semenskega krompirja. Če v prijavi niso navedeni vsi podatki ali če iz prijave ni možno zanesljivo ugotoviti porekla uporabljenega semenskega krompirja, organ za potrjevanje od prijavitelja zahteva dopolnitev prijave ali dodatne podatke o uporabljenem semenskem krompirju. 
Prijavitelj mora dopolniti prijavo ali sporočiti zahtevane podatke v roku 30 dni oziroma najpozneje do predvidenega datuma prvega pregleda v skladišču, ki ga organ za potrjevanje sporoči prijavitelju. Če do pregleda prijava ni popolna oziroma organ za potrjevanje nima na voljo vseh predpisanih podatkov in dokazil, pregled v skladišču ni izvedljiv. V takem primeru se uradnih pregledov partij ne opravi, prijavo pa se s sklepom zavrže.

[bookmark: _Toc229743026][bookmark: _Toc244668813]Obveznosti in naloge organa za uradno potrjevanje 
Na podlagi ustrezne prijave partije organ za potrjevanje:
· izdela zahtevano število uradnih etiket in jih dostavi dobavitelju najpozneje do datuma, ki je v prijavi partije naveden kot predvideni datum začetka priprave semenskega krompirja za trg,
· opravi uradni pregled partije semenskega krompirja pred trženjem (v nadaljnjem besedilu: uradni pregled partije) najpozneje pet delovnih dni po datumu, ki je v prijavi partije naveden kot datum dokončanja priprave semenskega krompirja za trg.

Organ za potrjevanje vodi dokumentacijo o postopku uradne potrditve partij semenskega krompirja v informacijskem sistemu, kamor se vnesejo podatki iz prijave partije, podatki o dobavitelju, sorti, kategoriji, stopnji, količini in lokaciji partije, podatki o predloženi dokumentaciji in dokazilih, podatki o izdanih in uradnih etiketah, podatki o uradno potrjenih količinah ter podatki o izdanem uradnem potrdilu. 
[bookmark: _Toc229572205][bookmark: _Toc229572206][bookmark: _Toc229572207][bookmark: _Toc229572208][bookmark: _Toc229572209][bookmark: _Toc229572210][bookmark: _Toc229572211][bookmark: _Toc229572212][bookmark: _Toc229572213][bookmark: _Toc229572214][bookmark: _Toc229572215][bookmark: _Toc229572216][bookmark: _Toc229572217][bookmark: _Toc227682097][bookmark: _Toc229743041][bookmark: _Toc244668814]Prijava in pregled partije nedodelanega semenskega krompirja
Prijava partije nedodelanega semenskega krompirja v uradno potrditev se vloži, ko je prijavljena partija pripravljena na pregled oziroma najmanj pet delovnih dni pred predvidenim datumom premeščanja. 
Organ za potrjevanje opravi pregled partije nedodelanega semenskega krompirja v skladišču dobavitelja najmanj dva delovna dneva pred datumom, ki ga v prijavi navede dobavitelj kot predvideni datum premeščanja. Ob pregledu organ za potrjevanje preveri:
· izpolnjevanje pogojev in zahtev (poglavje 3.2.4.1, preglednica 5)
· količine nedodelanega semenskega krompirja po posameznih partijah ter oceni količine semenskega krompirja po partijah po dodelavi.
[bookmark: _Toc229572219][bookmark: _Toc227682089][bookmark: _Toc229743042][bookmark: _Toc244668815]Pregled partije semenskega krompirja v skladišču
Pri pregledu partije organ za potrjevanje z vizualnim pregledom in na podlagi odvzema vzorcev preveri:
· ali so izpolnjeni pogoji za uradno potrditev partije semenskega krompirja, predpisani za posamezno kategorijo in stopnjo, 
· ali so izpolnjene zahteve glede zagotavljanja sledljivosti in zahteve za uradno potrditev,
· količine semenskega krompirja, pripravljenega za trženje, pri čemer prevzame morebitne neuporabljene uradne etikete.

[bookmark: _Toc229572221][bookmark: _Toc227682090][bookmark: _Toc229743043][bookmark: _Toc244668816]Zahteve glede embalaže, čistoče in označevanja partij
Embalaža in posamezne partije semenskega krompirja morajo biti uradnemu pregledniku dostopne za izvedbo vizualnega pregleda. Ustreznost embalaže se ne preverja v ločenem pregledu, temveč jo uradni preglednik organa za potrjevanje preveri v okviru pregleda posamezne partije. Pri tem preveri, ali so vreče nove, zaboji in druga embalaža za večkratno uporabo pa ustrezno očiščeni, brez ostankov zemlje, gomoljev, starih etiket in drugih nečistoč, ki bi lahko ogrozile istovetnost ali sledljivost partije ter vplivale na prisotnost škodljivih organizmov.
Embalaža mora zagotavljati ločenost posameznih partij ter preprečevati njihovo zamenjavo, mešanje in kontaminacijo. Uradni preglednik preveri tudi pravilnost označitve partije, skladnost podatkov na uradni etiketi s pripadajočo partijo ter ustreznost namestitve etikete in zapiranja embalaže. Uradna etiketa mora biti nameščena na zunanji strani posamezne enote embalaže in ne sme biti predhodno uporabljena. Embalaža mora biti zaprta uradno ali pod uradnim nadzorom tako, da je ni mogoče odpreti brez poškodovanja uradnega zapirala ali vidnih sledi posega na uradni etiketi.
Organ za potrjevanje v okviru pregleda partij semenskega krompirja preveri tudi izpolnjevanje zahtev glede skladiščenja in zagotavljanja sledljivosti partij. Preverjanje obsega zlasti ločenost semenskega krompirja od drugega krompirja, ločenost in označenost posameznih partij, dostopnost skladiščnih enot ter vodenje skladiščnih evidenc. Uradni preglednik vse ugotovitve evidentira v zapisniku o pregledu. 

[bookmark: _Toc227682091][bookmark: _Toc229743044][bookmark: _Toc244668817]Metoda vzorčenja
Pri vzorčenju mora biti zagotovljen dostop do vseh pakiranj v partiji semenskega krompirja. Če so pakiranja zložena na paletah, mora biti omogočen dostop do vseh palet. Kadar je to potrebno, se pakiranja na paleti preložijo, da se omogoči dostop do naključno izbranega pakiranja. 
Iz partije semenskega krompirja, ki se vzorči, se najprej naključno izbere vzorce gomoljev oz. posamezna pakiranja za pregled. Vzorec se lahko odvzame med razvrščanjem, na koncu razvrščevalne linije ali iz najmanj dveh zabojev. Število vzorcev se povečuje sorazmerno z velikostjo partije. Pri semenskem krompirju v razsutem stanju se celoten tovor šteje za eno partijo, pri čemer je treba gomolje odvzeti enakomerno oziroma naključno po celotni partiji. 
Vzorci semenskega krompirja predstavljajo enoto vzorčenja. Masa enote vzorčenja ter število posameznih gomoljev, ki sestavljajo enoto vzorčenja, se določita v skladu s pogostostjo vzorčenja.
Pogostost vzorčenja je odvisna od velikosti partije oziroma od skupne količine semenskega krompirja v partiji, ki se vzorči. Pri partiji do 5.000 kg se naključno izbereta dve vreči oziroma dva vzorca, ki skupaj obsegata 200 gomoljev. Če je partija semenskega krompirja večja od 5.000 kg, se za vsakih nadaljnjih 5.000 kg odvzame dodatna dva vzorca. 
Ena enota vzorčenja je sestavljena iz dveh vzorcev oziroma dveh vreč semenskega krompirja, kar predstavlja 200 gomoljev.

[bookmark: _Toc227682092][bookmark: _Toc229743045][bookmark: _Toc244668818]Velikost gomoljev
Pri pregledu partije semenskega krompirja v skladišču uradni preglednik preveri, ali partija ustreza predpisanim zahtevam glede velikosti gomoljev. Velikost gomoljev se določa z velikostjo okenc v kvadratni mreži, ki se uporabi za sortiranje. 
Gomolji, ki padejo skozi kvadratno mrežo z okenci velikosti 25 mm x 25 mm, ne izpolnjujejo zahtev in ne smejo biti dani na trg. Gomolje, ki ostanejo na kvadratni mreži z okenci velikosti 35 mm x 35 mm, je treba razvrstiti tako, da se določita spodnja in zgornja mejna velikost gomoljev v partiji, izraženi v milimetrih z večkratnikom števila pet. Razlika med spodnjo in zgornjo mejno velikostjo gomoljev v partiji je lahko največ 25 mm. Podatka o spodnji in zgornji mejni velikosti morata biti navedena na uradni etiketi. Pri pregledu uradni preglednik ugotovi tudi delež gomoljev, ki so manjši od spodnje mejne velikosti oziroma večji od zgornje mejne velikosti, navedene na uradni etiketi. 
Partija ne izpolnjuje zahtev glede velikosti, če vsebuje več kot 3 utežne % gomoljev, manjših od spodnje mejne velikosti, ali več kot 3 utežne % gomoljev, večjih od zgornje mejne velikosti. 
Določbe glede velikosti gomoljev v partiji se ne uporabljajo za semenski krompir kategorije predosnovno seme, ki se trži kot minigomolji, pridelani neposredno iz rastlin krompirja, vzgojenih v in vitro pogojih.

[bookmark: _Toc227682093][bookmark: _Toc229743046][bookmark: _Toc244668819]Vizualni pregled gomoljev
Napake na gomoljih (škodljivi organizmi, bolezni in motnje v razvoju)
Vsi gomolji v enoti vzorčenja se najprej vizualno pregledajo. Ker vseh napak, bolezenskih znamenj in motenj v razvoju ni mogoče zanesljivo ugotoviti le na podlagi zunanjega videza gomoljev, se lahko gomolji za pregled najprej operejo oziroma očistijo, da se odstranita zemlja in prah ter omogoči boljša vidnost znamenj bolezni in drugih napak na povrhnjici. Tako se lažje ugotavlja prisotnost bele noge krompirja, krastavosti in drugih sprememb na povrhnjici gomoljev. 
Po opravljenem čiščenju uradni preglednik pri vizualnem pregledu partije v skladišču prereže 100 gomoljev iz posamezne enote vzorčenja, da se ugotovi prisotnost bolezni in drugih napak v razvoju, ki niso vidne na zunanji strani gomolja. Gomolje je treba prerezati po najširšem delu gomolja (od enega konca do drugega). Plitek rez na koncu stolona lahko razkrije spremembe barve ali iztekanje iz žilnega obroča, ki bi sicer lahko ostale neopažene.
Po zunanjem pregledu in pregledu prereza gomoljev uradni preglednik pri posamezni napaki oceni prisotnost, obseg poškodbe oziroma prizadeto površino gomolja ter ugotovitev razvrsti v ustrezno skupino napak v skladu s preglednico 5. Skladnost partije se presoja glede na mejne vrednosti, določene za posamezno kategorijo oziroma stopnjo semenskega krompirja v preglednici 6.
Podrobnejši opisi značilnih simptomov posameznih bolezni, poškodb in motenj v razvoju gomoljev ter usmeritve za njihovo prepoznavanje so opisani v prilogi 3 te metode. 

Preglednica 5: Škodljivi organizmi, bolezenska znamenja in druge napake, ki jih uradni preglednik pregleda ob pregledu partij krompirja v skladišču.

	Karantenski škodljivi organizmi
	Nadzorovani nekarantenski škodljivi organizmi
	Škodljivi organizmi, ki vplivajo na kakovost

	Krompirjeva obročkasta gniloba 
Clavibacter sepedonicus
	Prašnata krastavost krompirja 
Spongospora subterranea
	Srebrlikavost oziroma srebrolikost krompirja 
Helminthosporium solani

	Rjava gniloba krompirja 
Ralstonia solanacearum
	Bela noga oziroma rizoktonija krompirja 
Rhizoctonia solani
	Navadna in mrežasta krastavost krompirja 
Streptomyces spp.

	Ogorčice koreninskih šišk 
vrsti Meloidogyne chitwoodi in M. fallax
	Bolezen zebrastega čipsa 
Candidatus Liberibacter solanacearum
	Črna listna pegavost krompirja 
Alternaria spp., zlasti A. solani

	Krompirjevi bolhači 
vrste Epitrix cucumeris, E. papa, E. subcrinita in E. tuberis
	Črna noga in bakterijska mehka gniloba 
Dickeya spp. in Pectobacterium spp.
	Fuzarijska suha gniloba oziroma bela trohnoba 
Fusarium spp.

	
	Krompirjeva gnilobna ogorčica 
Ditylenchus destructor
	Krompirjeva plesen 
Phytophthora infestans

	
	Vretenatost krompirjevih gomoljev 
Potato spindle tuber viroid – PSTVd
	Rožnata gniloba krompirja 
Phytophthora erythroseptica

	
	Simptomi virusne okužbe:
Nekrotična obročkavost gomoljev zaradi virusa Y 
Potato virus Y – PVY, zlasti različice PVYᴺᵀᴺ
Nekroze zaradi virusa šelestenja tobaka 
Tobacco rattle virus – TRV
Nekroze zaradi virusa mop-top krompirja 
Potato mop-top virus – PMTV
	Vodena gniloba gomoljev 
Pythium spp.

	
	
	Bela gniloba krompirja 
Sclerotinia sclerotiorum

	
	
	Strune – ličinke hroščev pokalic 
Agriotes spp.



Če se pri vizualnem pregledu sumi na prisotnost KŠO, organ za potrjevanje odvzame uradni vzorec za laboratorijsko potrditev v skladu z navodili Uprave glede vzorčenja ob sumu na KŠO in ga pošlje v uradni laboratorij. O sumu in omejitvi premikanja zadevne partije do znanih rezultatov laboratorijskih analiz obvesti prijavitelja in krajevno pristojnega fitosanitarnega inšpektorja (pri čemer vključi fotografije simptomov), ki po potrebi odredi dodatne ukrepe.
Za namen naknadne kontrole se iz izbranih partij naključno izbere 110 celih gomoljev, ki so brez vidnih simptomov gnilobe. Namen in opis postopka naknadne kontrole sta opisana z Metodo naknadne kontrole semenskega krompirja. 

Preglednica 6: Pragovi za prisotnost NNŠO njihovih simptomov v partijah semenskega krompirja kategorij predosnovno seme, osnovno seme in certificirano seme v utežnih %.
	NNŠO ali njegovi simptomi
	Pragovi za prisotnost NNŠO ali njihovih simptomov

	
	Predosnovno seme
	Osnovno seme
	Certificirano seme

	
	IS-TC
	IS
	
	

	Gomolji, ki jih je prizadela gniloba (razen obročkaste gnilobe ali rjave gnilobe),
- od tega mokra gniloba
	0 %
	0,2 %
	0,5 %
	0,5 %

	
	0 %
	0 %
	0,2 %
	0,2 %

	Candidatus Liberibacter solanacearum Liefting et al. [LIBEPS] – Zebra chip
	0 %
	0 %
	0 %
	0 %

	Ditylenchus destructor Thorne [DITYDE] – ogorčice
	0 %
	0 %
	0 %
	0 %

	Bela noga, ki prizadene več kot 10 % površine gomolja in ki jo povzroča Thanatephorus cucumeris (A.B. Frank) Donk [RHIZSO]
	0 %
	1,0 %
	5,0 %
	5,0 %

	Gomolji z navadno krastavostjo krompirja (z več kot 1/3 prizadete površine gomolja)
	0 %
	5,0 %
	5,0 %
	5,0 %

	Prašnata krastavost, ki prizadene več kot 10 % površine gomolja in ki jo povzroča Spongospora subterranea (Wallr.) Lagerh. [SPONSU]
	0 %
	1,0 %
	3,0 %
	3,0 %

	Gomolji, uveli zaradi izsušitve ali izsušitve, ki jo povzroča srebrolikost krompirja
	0 %
	0,5 %
	1,0 %
	1,0 %

	Gomolji z zunanjimi poškodbami (npr. zmaličeni ali poškodovani gomolji)
	0 %
	3,0 %
	3,0 %
	3,0 %

	Skupaj dovoljena odstopanja
	-
	6,0 %
	6,0 %
	8,0 %

	Prisotnost zemlje in tujih primesi
	0,5 %
	1,0 %
	1,0 %
	2,0 %


Opombe: 
· Mejne vrednosti se nanašajo na utežne odstotke oziroma na maso neskladnih gomoljev.
· Posamezen gomolj se pri skupnem vrednotenju upošteva samo enkrat.
· Ob sumu na prisotnost NNŠO z ničelno toleranco se odvzame uradni vzorec za laboratorijsko analizo. 


Postopek odvzema vzorca ob sumu na NNŠO z ničelno toleranco 
Testiranje se opravi kadar obstaja sum na NNŠO, skladno z dovoljenimi odstopanji za posamezen škodljivi organizem. 
Število gomoljev v vzorcu mora ustrezati zahtevam uradnega laboratorija, imenovanega za posamezno analizo. Pri vzorčenju se zajamejo tudi vsi gomolji z enote vzorčenja s sumljivimi znaki okužbe ali napada škodljivega organizma. Dodatno pa se odvzame tudi naključno izbrane gomolje iz partije. 
Gomolji se pred pošiljanjem v laboratorij zapakirajo v plastično vrečko ali škatlo, ki preprečuje iztekanje tekočine. Po potrebi, zlasti pri prerezanih ali gnilih gomoljih, se posamezni gomolji zavijejo v suh vpojni papir. Morebitne žive ličinke se zapakirajo skupaj z delom napadenega gomolja. Vzorec se čim prej pošlje v laboratorij. Če takojšnje pošiljanje vzorca ni mogoče, se do odpreme hrani v hladilni torbi, ob upoštevanju navodil laboratorija (https://onlinelibrary.wiley.com/doi/10.1111/epp.70030).

[bookmark: _Toc227682094]Izračun rezultatov
V postopku uradne potrditve partije semenskega krompirja se posamezen gomolj pri ugotavljanju napak ali poškodb upošteva samo enkrat. Za vsako ugotovljeno bolezen, napako ali fiziološko stanje je treba izračunati skupno število primerov in njihov delež v utežnih odstotkih. Dobljene vrednosti se nato primerjajo z dovoljenimi pragovi iz preglednice 6, na podlagi česar se presodi, ali pregledana partija semenskega krompirja izpolnjuje predpisane zahteve.

[bookmark: _Toc227682095]Dodatni ukrepi v okviru uradnega pregleda partij semenskega krompirja
Če odvzeti vzorec semenskega krompirja presega dovoljeno odstopanje v kateri koli kategoriji, lahko uradni preglednik odobri ponovno sortiranje partije. To ne velja, če so bili v odvzetem vzorcu ugotovljeni znaki škodljivih organizmov z ničelno toleranco ali prisotnost KŠO. Kadar je rezultat pregleda partije mejni, lahko uradni preglednik odvzame dodatne vzorce, da potrdi rezultat vizualnega pregleda. Prav tako lahko uradni preglednik odredi ponovno sortiranje semenskega krompirja, če le-ta ne izpolnjuje zahtev glede velikosti gomoljev. 

[bookmark: _Toc227682096][bookmark: _Toc229743047][bookmark: _Toc244668820]Zaprtje embalaže posamezne partije po pregledu
Ob odprtju pakiranja oziroma embalažne enote semenskega krompirja v skladišču med postopkom uradnega pregleda, vzorčenja, prepakiranja ali ponovnega pregleda partije lahko dobavitelj po opravljenem postopku to pakiranje oziroma embalažno enoto pod nadzorom uradnega preglednika ponovno zapre in označi na način, ki zagotavlja istovetnost, sledljivost in uradni nadzor nad partijo. Če po odprtju ni mogoče zagotoviti ustreznega ponovnega zaprtja, ponovnega označevanja in sledljivosti pakiranja, se taka embalažna enota izloči iz partije oziroma se ne sme tržiti kot uradno potrjen semenski krompir (poglavje 3.4).
[bookmark: _Toc229743048][bookmark: _Toc244668821]Izdaja in uporaba uradnih etiket
Vsak zaboj oziroma pakiranje semenskega krompirja mora biti zapečateno in na zunanji strani opremljeno z uradno etiketo, ki pred tem še ni bila uporabljena. Onemogočena mora biti zamenjava ali sprememba brez vidne poškodbe etikete, pakiranja ali sistema pečatenja. Barva uradne etikete mora ustrezati kategoriji semenskega krompirja, in sicer: bela z vijoličasto diagonalno črto za predosnovno seme, bela za osnovno seme ter modra za certificirano seme. 
Obvezni podatki na etiketi: 
· »Pravila in standardi EU«, 
· organ za potrjevanje in država članica ali njune oznake, 
· identifikacijska številka pridelovalca ali referenčna številka partije,
· mesec in leto uradnega zapečatenja, 
· sorta (vsaj v latinici), 
· država pridelave, 
· kategorija oziroma stopnja, 
· velikost gomoljev, 
· deklarirana neto masa. 

Najmanjša velikost uradne etikete: 110 mm x 67 mm.
[bookmark: _Toc229572228][bookmark: _Toc229572229][bookmark: _Toc227682098][bookmark: _Toc229743049][bookmark: _Toc244668822]Zavrnitev partije
Pri uradnem pregledu partij semenskega krompirja pred trženjem organ za potrjevanje z odločbo zavrne partijo semenskega krompirja v skladišču, če ugotovi, da:
· ne izpolnjuje pogojev, predpisanih za posamezno kategorijo in stopnjo semenskega krompirja, 
· ne izpolnjuje zahtev, povezanih z uradnim označevanjem oziroma uradno etiketo, 
· niso izpolnjene zahteve glede prisotnosti NNŠO oziroma njihovih simptomov v partijah semenskega krompirja, 
· izpolnjevanja zahtev ni bilo mogoče preveriti, ker dobavitelj na zahtevo organa za potrjevanje ni omogočil pregleda dokazil in evidenc, ki se hranijo oziroma vodijo v skladu s pravilnikom. 
V primeru zavrnitve organ za potrjevanje dobavitelju odredi, da nemudoma vrne uradne etikete, s katerimi je označena zavrnjena partija semenskega krompirja, ter krompir iz te partije odstrani iz skladišča semenskega krompirja.

[bookmark: _Toc229743050][bookmark: _Toc244668823]
PRILOGA 1: Preverjanja, opazovanja in vrednotenja, ki se izvajajo pri uradnih pregledih
[bookmark: _Toc228778936][bookmark: _Toc229743051][bookmark: _Toc244668824]Prvi pregled
Prvi pregled uradni preglednik opravi v času cvetenja krompirja.

	Predmet uradnega pregleda 

	 Evidence in dokazila 
	Uradne etikete oz. potrdilo o uradni potrditvi uporabljenega semenskega krompirja / evidenca vzdrževanja sorte
	Ustreza / Ne ustreza

	
	Laboratorijsko poročilo o preizkusu na prisotnost krompirjevih cistotvornih ogorčic na zemljišču
	Ustreza / Ne ustreza

	
	Kolobar 
	Ustrezen / Neustrezen

	 Nasad semenskega krompirja 
	Površina posevka 
	ha

	
	Izolacija posevka 
	Ustrezna / Neustrezna

	
	Gostota posevka
	Število rastlin/ha

	
	Prazna mesta
	%

	
	Zapleveljenost
	0 = ni, 3 = močno zapleveljeno

	
	Izenačenost 
	5 = odlično, 1 = nezadostno

	
	Poleganje 
	Ni poleganja / Nagnjeno / Poleženo (v %)

	
	Splošno stanje 
	5 = odlično, 1 = nezadostno

	
	Krompirjeva plesen
	%

	Kontrolna enota semenskega posevka 
	Število kontrolnih enot (KE)
	

	
	Sortna pristnost 
zahteve: Preglednica 3
	Ustreza / Ne ustreza

	
	Sortna čistost 
zahteve: Preglednica 3
	Ustreza / Ne ustreza

	
	Prisotnost škodljivih organizmov (število okuženih rastlin)
zahteve: Preglednica 3
	Ustreza / Ne ustreza

	
	Bela noga
	Število rastlin/KE

	Izolacijski pas
	Krompir
	Ustreza / Ne ustreza

	
	Gostiteljske rastline
	Prisotne / Odsotne

	
	Prisotnost škodljivih organizmov
	Prisotni / Odsotni

	Pregled morebitnih drugih nasadov krompirja, ki pripadajo mestu pridelave
	Prisotnost škodljivih organizmov
	Prisotni / Odsotni



[bookmark: _Toc228778937][bookmark: _Toc229743052][bookmark: _Toc244668825]
Drugi pregled 
Drugi oziroma zadnji pregled uradni preglednik opravi pred uničenjem cime, pri čemer velja, da med zadnjim pregledom in datumom uničenja cime ne sme preteči več kot 14 dni.

Ob zadnjem pregledu uradni preglednik opravi tudi testni izkop gomoljev, kjer preveri debelino gomoljev in oceni pridelek.

	Predmet uradnega pregleda

	Odrejeni ukrepi
	Izvedeni ustrezno 
	DA / NE

	
	Izvedeni pravočasno 
	DA / NE

	Semenski posevek 
	Prazna mesta
	%

	
	Zapleveljenost
	0 = ni, 3 = močno zapleveljeno

	
	Izenačenost 
	5 = odlično, 1 = nezadostno

	
	Poleganje 
	Ni poleganja / Nagnjeno / Poleženo (v %)

	
	Splošno stanje 
	5 = odlično, 1 = nezadostno

	
	Krompirjeva plesen
	%

	Kontrolna enota nasada semenskega krompirja
	Število kontrolnih enot (KE)
	

	
	Sortna pristnost 
zahteve: Preglednica 3
	Ustreza / Ne ustreza

	
	Sortna čistost 
zahteve: Preglednica 3
	Ustreza / Ne ustreza

	
	Prisotnost škodljivih organizmov (število okuženih rastlin)
zahteve: Preglednica 3
	Ustreza / Ne ustreza

	
	Bela noga
	Število rastlin/KE

	Izolacijski pas
	Krompir
	Ustreza / Ne ustreza

	
	Gostiteljske rastline
	Prisotne / Odsotne

	
	Prisotnost škodljivih organizmov
	Prisotni / Odsotni

	Pregled morebitnih drugih nasadov krompirja, ki pripadajo mestu pridelave
	Prisotnost škodljivih organizmov
	Prisotni / Odsotni

	Ocena pridelka
	
	Kg/ha;
Kg/parcelo



[bookmark: _Toc228778938][bookmark: _Toc229743053][bookmark: _Toc244668826]Dva ali več pregledov
Uradni preglednik opravi dodaten poljski pregled:
· v primeru odrejenih ukrepov, kjer se preveri, ali so bili le ti opravljeni ustrezno in pravočasno,
· v primeru suma na prisotnost škodljivih organizmov, pri čemer se opravi tudi vzorčenje zemlje, rastlin ali gomoljev za dodatna testiranja,
· če se zaradi vremenskih razmer pričakuje večji napad bolezni na krompirju, predvsem krompirjeve plesni.
[bookmark: _Toc228778939][bookmark: _Toc229743054][bookmark: _Toc244668827]
Tretji pregled
Ob tretjem pregledu uradni preglednik: 
· odvzame vzorce gomoljev za preverjanje prisotnosti škodljivih organizmov po izkopu semenskega krompirja,
· po potrebi opravi pregled skladišča semenskega krompirja, kjer preveri ustreznost označenja posameznih partij.

	Predmet uradnega pregleda

	Semenski posevek
	Uničenje cime
	Izvedeno / Ni izvedeno

	
	Način uničenja cime
	Opisno

	Pregled skladišča
	Skladišče
	Ustreza / Ne ustreza

	
	Označenost partije
	Ustreza / Ne ustreza


[bookmark: _Toc228778940][bookmark: _Toc229743055][bookmark: _Toc244668828]Četrti pregled
Četrti pregled se opravlja v rastlinjakih, kjer se izvaja pregled gomoljev po izkopu po postopku opisanem v poglavju 2.2.4. te metode. Pregled se opravlja na reprezentativnem vzorcu.

	Predmet uradnega pregleda

	Vzorec

	Sortna pristnost
	Ustreza / Ne ustreza

	
	Prisotnost škodljivih organizmov
	Ustreza / Ne ustreza

	
	Prisotnost virusnih okužb
	% virusnih okužb


[bookmark: _Toc228778941][bookmark: _Toc229743056][bookmark: _Toc244668829]Končni zapisnik
Po končanem pregledu gomoljev po izkopu se nasad semenskega krompirja dokončno potrdi. Takrat se v zapisnik zapiše še končne ugotovitve glede:
· končne potrditve v kategorijo/stopnjo (preglednica 4),
· oznake zaporedne množitve (preglednica 4).
 


[bookmark: _Toc227682099][bookmark: _Toc229743057][bookmark: _Toc244668830][bookmark: _Toc227682100]
PRILOGA 2: Kontrolni seznam za uradni pregled partij semenskega krompirja v skladišču

	Dobavitelj:
Številka prijave: 
	Datum pregleda: 
Kraj pregleda: 

	Uradni preglednik: 

	Podatki o partiji

Sorta: 


Številka partije:


Kategorija / stopnja:


Količina:


Velikost gomoljev:


	Vzorčenje in pregled

	
	Nadzorovani nekarantenski škodljivi organizem ali njegovi simptomi
	IS-TC
	IS
	Osnovno seme
	Certificirano seme
	Vzorčena partija

	
	Gniloba (razen obročkaste ali rjave gnilobe)
· mokra gniloba
	0 %
	0,2 %
	0,5 %
	0,5 %
	

	
	
	0 %
	0 %
	0,2 %
	0,2 %
	

	
	Candidatus Liberibacter solanacearum – zebra chip
	0 %
	0 %
	0 %
	0 %
	

	
	Ditylenchus destructor – ogorčice
	0 %
	0 %
	0 %
	0 %
	

	
	Bela noga / rizoktonija (>10 % površine gomolja)
	0 %
	1,0 %
	5,0 %
	5,0 %
	

	Pregled dokumentacije in označevanja
Prijava popolna: DA / NE
Partija označena: DA / NE
Etikete ustrezajo: DA / NE
	
	
	
	
	
	

	
	Navadna krastavost (>1/3 površine gomolja)
	0 %
	5,0 %
	5,0 %
	5,0 %
	

	
	Prašnata krastavost (>10 % površine gomolja)
	0 %
	1,0 %
	3,0 %
	3,0 %
	

	
	Uveli oziroma izsušeni gomolji
	0 %
	0,5 %
	1,0 %
	1,0 %
	

	
	Zunanje poškodbe (zmaličeni, poškodovani gomolji)
	0 %
	3,0 %
	3,0 %
	3,0 %
	

	Velikost gomoljev ustreza:  DA / NE
Gomolji pod spodnjo mejno velikostjo: 
Gomolji nad zgornjo mejno velikostjo:

	
	
	
	
	
	

	
	Skupaj dovoljena odstopanja
	-
	6,0 %
	6,0 %
	8,0 %
	

	
	Prisotnost zemlje in tujih primesi
	0,5 %
	1,0 %
	1,0 %
	2,0 %
	

	Odvzem vzorca za naknadno kontrolo: DA / NE

	Odrejeni ukrepi
☐ brez ukrepov, partija ustreza       ☐ laboratorijska analiza       ☐ ponovno sortiranje       ☐ zavrnitev partije


	Podpis preglednika:


[bookmark: _Toc229743058][bookmark: _Toc244668831]
PRILOGA 3: Opis napak in bolezni na gomoljih ter usmeritve za njihovo prepoznavanje 
1. [bookmark: _Toc229743059][bookmark: _Toc244668832]Zunanje in notranje mehanske poškodbe
Mehanske poškodbe gomoljev nastanejo zaradi delovanja zunanjih mehanskih sil predvsem med pobiranjem, sortiranjem, prevozom, pretovarjanjem in skladiščenjem semenskega krompirja. Povzročijo jih lahko udarci, padci, pritisk ter stik gomoljev z deli strojev, transportne opreme ali drugimi trdimi površinami. Med njih štejemo tudi poškodbe in fiziološke spremembe, nastale zaradi neustreznih temperatur, vraščanja delov plevelnih rastlin ter delovanja polžev in ptic, pa tudi zelenenje gomoljev in prezgodnje izraščanje kalčkov. Za razliko od poškodb, ki nastanejo zaradi bolezni ali škodljivcev, mehanske poškodbe niso posledica delovanja povzročiteljev bolezni oziroma škodljivih organizmov.

Poškodbe so lahko vidne na površini gomolja ali pa se izrazijo kot spremembe v notranjosti tkiva. Sveže in nezaceljene poškodbe lahko povečajo venenje gomoljev ter omogočijo vstop povzročiteljem bolezni. 

Dovoljena odstopanja za mehanske poškodbe so:
· 0 utežnih % za predosnovni semenski krompir stopnje IS-TC,
· 3 utežne % za druge kategorije.

Navedeno dovoljeno odstopanje je izraženo v utežnih odstotkih. Velja za skupni delež vseh ugotovljenih poškodb in se ne uporablja ločeno za posamezno vrsto poškodbe.
[bookmark: _Toc229743060][bookmark: _Toc244668833]Modrice
Modrice lahko nastanejo zaradi mehanske poškodbe ali rezi. Barvna sprememba je različna, vendar je običajno rjava, siva ali črna. Lupina in meso krompirja sta lahko poškodovana, raztrgana ali pa je vidna le barvna sprememba. Velikost, oblika in izrazitost modrice se lahko precej razlikujejo, predvsem glede na jakost mehanskega vpliva oziroma udarca ter glede na sortne značilnosti krompirja.
Modrice so napake v kakovosti. Sveže ali nedavne modrice so lahko rožnate ali pa se njihova barva giblje od svetlo sijoče sive do črne kot oglje, vendar ne kažejo suhega ali škrobnatega mesa. Stare modrice so lahko od motno sive do svetlo rjave barve, meso gomolja pa je suho ali škrobnato. 
[image: ]V modricah ali zarezanih mestih se pogosto opazi usedlina praškastega, obarvanega škroba. Uradni preglednik mora paziti, da usedline škroba ne zamenja z gnilobo, ki jo povzroča gliva iz rodu Fusarium. Razlika se lahko zlahka opazi ob prerezu krompirja. Če je meso prizadeto, je stanje povzročila gniloba. Če je meso zdravo in čvrsto, je treba to obravnavati le kot modrico.
Slika 1: Primer modric na gomoljih
Modrice zaradi pritiska (sploščena ali vdrta mesta) se običajno pojavijo po več mesecih skladiščenja. Najpogosteje so posledica dehidracije na mestih pritiska. Na otip so gumaste, na sploščenem mestu pa je koža rahlo nagubana ali mehko elastična. Take modrice se ne upošteva oziroma se jih ne šteje kot poškodbo, razen če je tkivo pod njimi obarvano ali poškodovano.

Pri ocenjevanju obsega zunanjih poškodb gomoljev se upoštevajo:
· modrice zaradi pritiska: madeži in obarvanja, ki pokrivajo več kot 10 % površine gomolja in so globoka več kot 10 mm,
· mehanske poškodbe: prizadeto je več kot 10 % skupne teže gomolja, kadar je poškodovani del odstranjen z ravnim, čistim rezom in je preostala površina zdrava ter brez znakov gnitja ali nezaceljene poškodbe. 
[bookmark: _Toc229743061][bookmark: _Toc244668834]Rezi
Rezi nastanejo pri izkopu in kasnejšim v skladišču. Kažejo se kot zareze ali manjkajoči deli gomolja. Na poškodovanih mestih lahko pride do sekundarne okužbe in razvoja trohnob. Gomolj se šteje kot poškodovan, če poškodovani del, odstranjen z ravnim rezom, presega 10 % skupne mase gomolja.
Slika 2: [image: ]Primer rezi na gomoljih 
[bookmark: _Toc229743062][bookmark: _Toc244668835]Razpoke zaradi rasti
Razpoke zaradi rasti običajno potekajo vzdolž dolge osi krompirja in so posledica notranjega tlaka, ki presega natezno trdnost površinskih tkiv med povečanjem gomolja. Razpoke zaradi rasti se pri ocenjevanju obsega mehanskih poškodb ne upoštevajo. 

Razpoke ali razpokam podobne poškodbe gomoljev so lahko povezane tudi z okužbami z nekaterimi škodljivimi organizmi, na primer Rhizoctonia solani, ali z virusnimi okužbami, zlasti z virusom Y krompirja (PVY). Podobne poškodbe lahko nastanejo tudi zaradi fitotoksičnega delovanja herbicidov, na primer glifosata ali herbicidov iz skupine zaviralcev ALS, oziroma zaradi drugih regulatorjev rasti. Če videz razpok kaže na možnost patološkega ali kemijskega vzroka, lahko uradni preglednik zahteva dodatno preiskavo za ugotovitev vzroka poškodbe.

[image: ]Slika 3: Primer razpok na gomoljih zaradi fitotoksičnega delovanja herbicidov

[bookmark: _Toc229743063][bookmark: _Toc244668836]Poškodbe zaradi mraza
[image: ]Poškodbe zaradi mraza povzročijo, da meso gomolja postane rdečkasto rjavo do črno. Simptomi na površini gomolja se pojavijo kot temno rjava, včasih vdrta lisa. Če zaradi poškodb zaradi mraza pride do gnitja gomolja, se to upošteva kot poškodba zaradi gnilobe in ne kot mehanska poškodba. 
Slika 4: Primer poškodbe zaradi mraza 

[bookmark: _Toc229743064][bookmark: _Toc244668837]Barvna sprememba žil
Barvna sprememba žil se na prerezu gomolja kaže kot rjavo obarvanje dela ali celotnega žilnega obroča, pogosto izrazitejše v stolonskem delu gomolja, ob mestu pritrditve stolona. Obarvanje ni nujno posledica okužbe. Nastane lahko tudi zaradi poškodb, ki jih povzročajo nizke temperature ali hitrega odmiranja oziroma uničenja cime, zlasti v vročih in sušnih razmerah. Podobne spremembe lahko povzročijo tudi glivične okužbe, na primer z glivami iz rodov Verticillium in Fusarium, ter bakterijske okužbe. Samo obarvanje žilnega obroča zato ne omogoča zanesljive določitve vzroka. 
Kadar obstaja sum na bakterijsko bolezen, je potrebno laboratorijsko testiranje za potrditev odsotnosti KŠO ali NNŠO. Postopek je opisan v poglavju: 3.2.4.2 Postopek odvzema vzorca ob sumu na NNŠO z ničelno toleranco. 
[image: ]
Slika 5: Primer žilnega obarvanja na gomolju






[bookmark: _Toc229743065][bookmark: _Toc244668838]Črno srce
Črno srce nastane zaradi nezadostne oskrbe gomoljev s kisikom med rastjo ali skladiščenjem. Pojavi se lahko pri previsokih ali prenizkih temperaturah skladiščenja, pri čemer se pri visokih temperaturah razvija hitreje. Prisotno je lahko tudi pri gomoljih, pridelanih na nižje ležečih, mokrih delih njive. Notranji simptomi so temno siva do vijoličasta obarvanost, ki kasneje postane črna kot oglje. Obarvana območja so običajno ostro ločena od zdravega tkiva. Obarvanost je običajno omejena na sredico krompirja, vendar se pogosto širi tudi navzven. Poškodbe zaradi črnega srca se pri ocenjevanju obsega zunanjih poškodb med vizualnim pregledom ne upoštevajo, zabeležijo pa se kot opomba. 
[image: ]
Slika 6: Primer črnega srca v gomolju
[bookmark: _Toc229743066][bookmark: _Toc244668839]Votlo srce
Votlo srce nastane zaradi prehitre ali neenakomerne rasti gomoljev med rastno dobo. Pojavlja se v obliki votlin različnih velikosti. Sprva se okrog votlin pojavi svetlo rjava obarvanost mesa gomoljev, ki nato potemni zaradi odmiranja tkiva. Poškodbe zaradi votlega srca se pri ocenjevanju obsega zunanjih poškodb med vizualnim pregledom ne upoštevajo, zabeležijo pa se kot opomba. 

[image: ]
Slika 7: Primer votlega srca v gomolju






[bookmark: _Toc229743067][bookmark: _Toc244668840]Poškodbe zaradi prodora korenin trav
Nekatere vrste trav, npr. Elymus repens in Cyperus spp., lahko s svojimi koreninami prodrejo v meso gomolja in se prebijejo skozi celoten gomolj. Možne so tudi sekundarne okužbe z drugimi škodljivimi organizmi. Poškodbe zaradi prodora korenin trav se pri ocenjevanju obsega zunanjih poškodb med vizualnim pregledom ne upoštevajo.
[image: ]
Slika 8: Primer poškodb gomolja zaradi prodora korenin trav
[bookmark: _Toc229743068][bookmark: _Toc244668841]Zeleni gomolji
[image: ]Gomolji, pri katerih se povrhnjica zaradi izpostavljenosti svetlobi obarva zeleno, se pri ocenjevanju zunanjih poškodb med vizualnim pregledom ne upošteva, saj ta sprememba nima škodljivega učinka na kakovost semenskega krompirja. 
Slika 9: Primer zelenih gomoljev
[bookmark: _Toc229743072][bookmark: _Toc244668842]Poganjki ali kalčki
Poganjki ali kalčki krompirja se ne štejejo kot mehanske poškodbe ali napake, razen če povzročijo venenje in izsušitev gomoljev. 
[image: ]
Slika 10: Primer kalčkov in venenje gomoljev 
[bookmark: _Toc229743073][bookmark: _Toc244668843]
Poškodbe zaradi škodljivih organizmov
[bookmark: _Toc229743074][bookmark: _Toc244668844]Ličinke hroščev pokalic (strune)
Ličinke hroščev pokalic (strune) iz rodu Agriotes spp. povzročajo globoke rove v gomolju. Rovi so vedno ozki (za razliko od poškodb, ki jih povzročajo polži), vendar so lahko obsežni. Poškodbe, ki jih povzročajo strune, predstavljajo vstopno točko tudi za druge škodljive organizme, kar lahko vodi do gnilobe. Če je luknja nastala pred kratkim, se lahko zdi kot majhna umazana luknja, če pa je nastala zgodaj v rastni sezoni, je lahko obrobljena z novo kožico.
Poškodbe zaradi ličink hroščev pokalice se štejejo kot mehanske poškodbe z več kot 10 luknjami ali z več kot 3 luknjami globine najmanj 5 mm.
Dovoljena odstopanja za prisotnost mehanskih poškodb zaradi ličink hroščev pokalic so:
· 0 utežnih % za predosnovni semenski krompir stopnje IS-TC,
· 3 utežne % za druge kategorije.
Navedeno dovoljeno odstopanje je izraženo v utežnih odstotkih. Velja za skupni delež vseh ugotovljenih mehanskih poškodb in se ne uporablja ločeno za posamezno vrsto poškodbe.

Slika 11: Primer poškodb gomolja zaradi ličink hroščev pokalic
[bookmark: _Toc244668845]Poškodba zaradi polžev ali drugih živali	
Poškodbe zaradi polžev in drugih živali (npr. glodavci, ptice), ki izjedajo povrhnjico in meso krompirja ter pustijo luknje, običajno precejšnje velikosti, se štejejo kot mehanske poškodbe. Štejejo se gomolji z več kot 3 luknjami globine najmanj 5 mm oziroma gomolji, pri katerih odstranitev poškodovanega dela pomeni izgubo več kot 10 % celotne mase gomolja. 
[image: ]
Slika 12: Primer poškodb gomolja zaradi polžev

[bookmark: _Toc229743075][bookmark: _Toc244668846]Krompirjev bolhač (Epitrix spp.) *KŠO
[image: ]Krompirjev bolhač (Epitrix spp.) je majhna žuželka velikosti 5 mm, ki povzroča poškodbe s hranjenjem na površini gomolja ali v njeni bližini. Posledica so rjave, trskam podobne vdolbine, ki segajo 3 do 6 mm v notranjost krompirja. Krompirjev bolhač je uvrščen med karantenske škodljive organizme za EU, za katere velja obvezno izvajanje ukrepov za preprečevanje vnosa in širjenja na območju EU, zato je treba ob sumu ali pojavu krompirjevega bolhača o tem obvestiti pristojnega fitosanitarnega inšpektorja. 
Slika 13: (a) in (b) primer znakov napada z Epitrix spp., (c) ličinka Epitrix spp.
[bookmark: _Toc229743076][bookmark: _Toc244668847]Srebrna hrastavost krompirja ali srebrlikavost
Srebrna hrastavost krompirja ali srebrlikavost je glivična bolezen gomoljev, ki jo povzroča gliva Helminthosporium solani. Povzroča poškodbe na povrhnjici gomoljev in se začne z majhnimi, okroglimi, srebrnimi madeži. V vlažnih razmerah se lahko ob robovih poškodb razvijejo temni, sajasti konidiofori. Veliki srebrni madeži nastanejo, ko se posamezne pege širijo in med skladiščenjem združujejo. Okuženi gomolji lahko venijo, kar vodi v izsušitev. Simptomi se pri ocenjevanju zunanjih poškodb med vizualnim pregledom ne upoštevajo, razen če so gomolji izsušeni.

Slika 14: Simptomi srebne hrastavosti na povrhnjici gomolja
[bookmark: _Toc229743077][bookmark: _Toc244668848]Navadna in mrežasta krastavost krompirja (Streptomyces spp.)
Navadna in mrežasta krastavost krompirja, ki jo povzročajo bakterije iz rodu Streptomyces spp., sega od površinskih do obsežnih izbočenih krast, ki se pojavljajo posamično ali v skupinah. Bolezen se lahko pojavlja tudi v mrežasti obliki kot površinsko, lubju podobno rjavenje povrhnjice. 
Dovoljene vrednosti so:
· 0 utežnih % za predosnovni semenski krompir stopnje IS-TC (0 % pokritosti površine s simptomi); 
· 5 utežnih % za vse druge kategorije, kjer pokritost gomolja s simptomi presega 33,3 % površine.

Slika 15: Simptomi navadne in mrežaste krastavosti na povrhnjici gomolja
[bookmark: _Toc229743078][bookmark: _Toc244668849]Prašna krastavost krompirja (Spongospora subterranea) *NNŠO
Simptomi prašne krastavosti krompirja (Spongospora subterranea) so posamezne okrogle izbočene kraste, prisotne na gomoljih že ob spravilu. Le te se razpočijo in razkrijejo rjavo prašno tkivo (spore), ob robu pa ostanejo raztrgani koščki povrhnjice. Okužba v času razvoja očesa lahko povzroči izrastke (rakave rane) različnih velikosti, ki se razvijejo na vrhu gomoljev. Kraste se lahko oblikujejo tudi na stolonih in koreninah. 
Dopustna odstopanja so:
· 0 utežnih % za predosnovni semenski krompir stopnje IS-TC, kjer je pokritost gomolja s simptomi 0 % površine;
· 1 utežen % za predosnovni semenski krompir stopnje IS, kjer pokritost gomolja s simptomi presega 10 % površine;
· 3 utežne % za osnovni in certificirani semenski krompir, kjer pokritost gomolja s simptomi presega 10 % površine.

Slika 16: Simptomi prašne krastavosti na povrhnjici gomolja
[bookmark: _Toc229743079][bookmark: _Toc244668850]Bela noga (Rhizoctonia solani) *NNŠO
Pri okužbi z belo nogo (Rhizoctonia solani) poškodbe gomoljev povzročajo temno rjavi ali črni sklerociji, ki se oblikujejo na površini gomoljev. Pokritost je težko natančno oceniti na neumitih, umazanih gomoljih, zato je pred vizualnim pregledom priporočljivo umivanje gomoljev. 
Dovoljene vrednosti so:
· 0 utežnih % za predosnovni semenski krompir stopnje IS-TC, kjer je pokritost gomolja s simptomi 0 % površine; 
· 1 utežni % za predosnovni semenski krompir stopnje IS, kjer pokritost gomolja s simptomi presega 10 % površine; 
· 5 utežnih % za osnovni in certificirani semenski krompir, kjer pokritost gomolja s simptomi presega 10 % površine. 

Slika 17: Simptomi bele noge na povrhnjici gomoljev
[bookmark: _Toc229743080][bookmark: _Toc244668851]Ogorčice koreninskih šišk (Meloidogyne spp.) *KŠO
Ogorčice koreninskih šišk (Meloidogyne spp.) lahko povzročijo izrastke na površini gomoljev, odvisno od sorte. Izrastki so lahko zbrani na enem mestu ali razpršeni v bližini očes. Pri prerezu okuženih gomoljev so v skorji gomolja vidne majhne rjave lise. Vsaka lisa predstavlja zrelo samico, obkroženo z množico rjavih jajčec. Vrsti Meloidogyne chitwoodi in Meloidogyne fallax sta uvrščeni med karantenske škodljive organizme za EU, za katere velja obvezno izvajanje ukrepov za preprečevanje vnosa in širjenja na območju EU ter ničelni prag prisotnosti na semenskem krompirju, zato je treba ob sumu ali pojavu obvestiti pristojnega fitosanitarnega inšpektorja.

Slika 18: Znaki napada ogorčic koreninskih šišk v notranjosti gomolja
[bookmark: _Toc229743081][bookmark: _Toc244668852]Stebelne ogorčice (Ditylenchus destructor) *NNŠO
Stebelne ogorčice (Ditylenchus destructor) povzročajo gnilobo korenin. Prvi simptomi so bele do sive lise pod površino gomolja (vidne, če se gomolj prereže ali olupi). Simptomi napredujejo proti žilnemu tkivu, prizadete lise se združujejo in temnijo, koža pa postane papirnata in razpokana. Prizadeti gomolji so dovzetni za sekundarno okužbo z oportunističnimi glivičnimi ali bakterijskimi škodljivci. Stebelne ogorčice na semenskem krompirju ne smejo biti prisotne, ob sumu pa je potrebno odvzeti vzorce za nadaljnjo laboratorijsko analizo, ki je opisan v poglavju 3.2.4.2 Postopek odvzema vzorca ob sumu na NNŠO z ničelno toleranco.

Slika 19: Znaki napada stebelnih ogorčic na gomolju
[bookmark: _Toc229743082][bookmark: _Toc244668853]Viroid vretenatosti krompirjevih gomoljev (Potato Spindle Tuber Viroid - PSTVd) *NNŠO
Zaradi okužbe z viroidom vretenatosti krompirjevih gomoljev (PSTVd) so gomolji lahko bolj podolgovati od običajnih ali pa so tipično vretenaste oblike in prekriti z izjemno velikim številom očes. V resnih primerih so gomolji lahko deformirani in kažejo globoke razpoke. PSTVd na semenskem krompirju ne sme biti prisoten, ob sumu pa je potrebno odvzeti vzorec za laboratorijsko analizo, ki je opisan v poglavju 3.2.4.2 Postopek odvzema vzorca ob sumu na NNŠO z ničelno toleranco.

Slika 20: Simptomi okužbe s PSTVd na gomoljih
[bookmark: _Toc229743083][bookmark: _Toc244668854]Nekroze gomoljev (Virus Y krompirja – Potato Virus Y (PVY^NTN), Virus šelestenja tobaka – Tobacco rattle virus (TRV), Virus mop-top krompirja – Potato mop-top virus (PMTV)) *NNŠO
Nekroze gomoljev lahko nastanejo kot posledica okužbe z virusom PVY^NTN, TRV ali PMTV, pri čemer visoke temperature spodbujajo pojav simptomov. Simptomi okužbe z virusom PVY^NTN na gomoljih se med skladiščenjem razvijajo od gladkega rožnatega do rdečkasto-rjavega nekrotičnega obroča ali loka na površini gomolja. Nato se dvignejo in na koncu postanejo nevšečen vdrt krater, ki lahko postane temnejše rjave barve. Lezije ostanejo površinske in v mesu gomolja ni nekrotičnih lokov, kar to bolezen loči od poškodb, ki jih povzročata PMTV ali TRV, pri katerih se v mesu gomolja pojavijo rjavi loki in madeži, včasih vidni tudi na površini kože. Razlike med sortami otežujejo razlikovanje na podlagi vizualnih simptomov. 
Virusi PVY^NTN, TRV in PMTV na semenskem krompirju ne smejo biti prisotni, ob sumu pa je potrebno odvzeti vzorec za laboratorijsko analizo, ki je opisan v postopku 3.2.4.2 Postopek odvzema vzorca ob sumu na NNŠO z ničelno toleranco.

Slika 21: Simptomi okužbe s (a) PVY^NTN na povrhnjici gomolja ter (b) in (c) PMTV in TRV v notranjosti gomoljev
[bookmark: _Toc229743084][bookmark: _Toc244668855]Bolezen zebrastega čipsa (Candidatus Liberibacter solanacearum) *NNŠO
[image: ]Bolezen zebrastega čipsa (Zebra chip) je bolezen krompirja, ki jo povzroča bakterija Candidatus Liberibacter solanacearum. Pri pregledu v skladišču se bolezenska znamenja ugotavljajo z vizualnim pregledom prerezanega gomolja. V tkivu se kot značilen simptom pojavljajo nekrotične črte, ki so razmeroma enakomerno razporejene po prerezani površini. Simptomi so običajno najbolje vidni, če se z gomolja odreže tanka rezina in se jo opazuje proti svetlobi. Bakterija Candidatus Liberibacter solanacearum na semenskem krompirju ne sme biti prisotna, ob sumu pa je potrebno odvzeti vzorce in jih poslati v nadaljnjo laboratorijsko analizo. Postopek je opisan v poglavju 3.2.4.2 Postopek odvzema vzorca ob sumu na NNŠO z ničelno toleranco.
Slika 22: Primer zebrastega čipsa

[bookmark: _Toc229743085][bookmark: _Toc244668856]Gnilobe gomoljev krompirja
Gniloba je razpad tkiva zaradi delovanja invazivnih organizmov, običajno bakterij ali gliv, lahko pa jo sprožijo okoljski pogoji. Ločimo jo na „mokro“ gnilobo (imenovano tudi „mehka“ gniloba) ali „suho“ gnilobo glede na zunanji in notranji videz. 
Mokra gniloba je gnitje gomoljev z razpadanjem tkiva in tekočim izločkom, ki nastane zaradi primarne ali sekundarne bakterijske ali glivične okužbe. Sem spada tudi vlažen razpad zaradi ekstremnih temperatur. Za predosnovni semenski krompir je predpisana ničelna toleranca, pri osnovnem in certificiranem semenskem krompirju pa prisotnost mokre gnilobe v okviru skupne tolerance ne sme presegati 0,2 utežnih %.
Suha gniloba je lahko vdrto, nekrotično tkivo brez tekočih izločkov. Poškodba lahko ostane omejena ali pa se širi, tako da se gomolj postopoma zguba in mumificira. Dovoljena stopnja prisotnosti suhe in mokre gnilobe za predosnovni semenski krompir stopnje IS-TC znaša 0 %, za predosnovni semenski krompir stopnje IS znašal 0,2 utežnih %, za osnovni in certificirani semenski krompir pa 0,5 utežnih %.
[bookmark: _Toc229742813][bookmark: _Toc229742976][bookmark: _Toc229743088][bookmark: _Toc229743425][bookmark: _Toc229743089][bookmark: _Toc244668857]Črna listna pegavost krompirja (Alternaria spp.)
Okužbe gomoljev s črno listno pegavostjo krompirja (Alternaria spp.) spadajo med suhe gnilobe in se kažejo kot poškodbe nepravilnih velikosti in oblik, rjave do vijolično-rjave barve, rahlo vdrte in z nepravilnimi robovi. Pojavlja se pri krompirju, pridelanem v hladnem in vlažnem vremenu, okuženi gomolji pa so dovzetni za sekundarno okužbo z vrstami Fusarium spp. in drugimi škodljivimi organizmi. 

Slika 23: Simptomi črne listne pegavosti krompirja na gomolju
[bookmark: _Toc229743090][bookmark: _Toc244668858]Krompirjeva obročkasta gniloba (Clavibacter sepedonicus) *KŠO
Krompirjeva obročkasta gniloba (Clavibacter michiganensis ssp. sepedonicus) se lahko pojavi tudi na navidezno zdravih gomoljih kot temni madeži na koncu stolona oziroma pod očesi. Značilni znaki so razpoke, ki ne segajo globlje od žilnega obroča, bledo rumen do steklast vaskularni obroč, ki pozneje potemni, ter sirasta, drobljiva gniloba brez vonja. Ob prerezu je pri koncu stolona pogosto vidna rumenkasto-bela do svetlo rjava obarvanost žilnega obroča, okuženo tkivo pa je lahko drobljivo in ob stisku izteka iz sveže prerezane površine. Med skladiščenjem se simptomi pogosto okrepijo, prizadeti gomolji pa so zelo dovzetni za sekundarne okužbe, zlasti s povzročitelji mehke gnilobe. Bakterija Clavibacter sepedonicus je uvrščena med karantenske škodljive organizme za EU, za katere velja obvezno izvajanje ukrepov za preprečevanje vnosa in širjenja na območju EU ter ničelni prag prisotnosti na semenskem krompirju, zato je treba ob sumu ali pojavu obvestiti pristojnega fitosanitarnega inšpektorja.

Slika 24: Simptomi krompirjeve obročkaste gnilobe v notranjosti gomolja
[bookmark: _Toc229743091][bookmark: _Toc244668859]Črna noga (Dickeya spp. in Pectobacterium spp.) *NNŠO
Črna noga (Dickeya / Pectobacterium spp.) se uvršča med mokre gnilobe, simptomi pa se kažejo kot mehka rjavo bela gniloba, ki se širi od konca stolona ali lenticel in ima značilen temen rob. Pogosto jo spremlja izrazit ribji vonj. Sprva je gnilo tkivo belo ali le rahlo obarvano ter po konsistenci spominja na sir ali maslo, z napredovanjem razpadanja pa postane črno in sluzasto. Pri skladiščenju se gniloba pogosto omeji na sredino krompirja, ki postane votla in črna, obdana s plastjo sluzaste obloge. 

Slika 25: Simptomi črne noge na gomolju
[bookmark: _Toc229743092][bookmark: _Toc244668860]Rjava gniloba (Ralstonia solanacearum) *KŠO
Rjava gniloba, ki jo povzroča Ralstonia solanacearum, je mokra gniloba. Simptomi se kažejo kot kremasta obarvanost na koncu stolona, ki napreduje v rjave madeže na žilnem obroču. Včasih se kaže tudi z vdrtimi madeži na steblu ali sivkastimi lisami na površini gomolja. Z napredovanjem bolezni se žilno tkivo popolnoma razgradi, na očesih, lenticelah ali koncu stolona pa se lahko pojavi bledo obarvana, mlečna in lepljiva tekočina, na katero se prime zemlja. Zunanji znaki pogosto niso vidni, zato se prisotnost poškodbe velikokrat ugotovi šele po prerezu gomolja. V poznejših stopnjah bolezni pogosto sledi sluzasta mehka gniloba. Bakterija Ralstonia solanacearum je uvrščena med karantenske škodljive organizme za EU, za katere velja obvezno izvajanje ukrepov za preprečevanje vnosa in širjenja na območju EU ter ničelni prag prisotnosti na semenskem krompirju, zato je treba ob sumu ali pojavu obvestiti pristojnega fitosanitarnega inšpektorja.

Slika 26: Simptomi rjave gnilobe v notranjosti gomolja
[bookmark: _Toc229743093][bookmark: _Toc244668861]Bela trohnoba (Fusarium spp.)
Bela trohnoba, ki jo povzročajo glive iz rodu Fusarium spp., je običajno suha gniloba pri nizkih temperaturah in mokra gniloba pri visokih temperaturah. Nikoli ni sluzasta, niti kadar je vlažna in nikoli ne oddaja neprijetnega vonja, razen če jo spremljajo druge glive ali bakterije. Glive rodu Fusarium spp. vstopajo v krompir skozi poškodbe, zareze in modrice. Gniloba je lahko suha in krhka, vlažna in želatinasta ali celo kašasta in izteka.
Če je celotno gnilo območje tako suho, da se ob stiskanju ne pojavi vlaga, ali je le rahlo vlažno, ga je treba obravnavati kot „suho gnilobo“.
Različne vrste gliv Fusarium spp. povzročajo nekoliko različne simptome, na splošno pa se suha gniloba razvije okoli začetne rane, kar izsuši gomolj.
· F. solani var. coeruleum: Na površini gomolja se pojavijo okrogle, rahlo ugreznjene gnilobne pege, na katerih se kožica zaradi izsuševanja tkiva značilno koncentrično naguba. Na površini prizadetega območja se lahko razvije bela, oranžna ali modrikasta micelijska prevleka. V notranjosti gomolja se razvije svetlo rjava, pretežno suha gniloba, ki napreduje od kožice proti sredici. Prehod med zdravim in prizadetim tkivom je nejasen oziroma slabo razmejen. Z napredovanjem okužbe se prizadeto tkivo izsušuje, gomolj pa se lahko postopoma skrči in naguba.

Slika 27: Simptomi okužbe s F. solani var. coeruleum na gomolju
· F. sulphureum: Na ranah se razvijejo majhne vdolbine, ki se širijo in povzročajo simptome, ki so zunanje podobni gangreni, rahlo vdrte in nepravilnih oblik. V notranjosti se lahko razvijejo votline, napolnjene s sivim praškastim tkivom.

Slika 28: Simptomi okužbe s F. sulphureum v notranjosti gomolja



· F. avenaceum: Simptomi so običajno podobni tistim pri F. solani var. coeruleum, čeprav je gniloba pogosto manjša in je prizadeto tkivo temno rjave barve.

Slika 29: Simptomi okužbe s F. avenaceum na gomolju
[bookmark: _Toc229743095][bookmark: _Toc244668862]Krompirjeva plesen (Phytophthora infestans)
Okužba gomolja s krompirjevo plesnijo, ki jo povzroča Phytophthora infestans, se kaže kot temnejše rjavo, včasih vijoličasto območje na površini gomolja. Notranja gniloba je rdečkasto-rjavo zrnata, ki lahko ostane blizu površine ali se razširi do središča gomolja. Razvoj gnilobe je neenakomeren brez izrazitega vodilnega roba. Prizadeti gomolji imajo pogosto čvrsto meso z rjavimi območji, vendar lahko sekundarna okužba povzroči vlažno razpadanje gomoljev.
[image: ]
Slika 30: Simptomi krompirjeve plesni na gomolju
[bookmark: _Toc229743096][bookmark: _Toc244668863]Roza gniloba (Phytophthora erythroseptica)
Roza gniloba (Phytophthora erythroseptica) se lahko razvije v gomoljih na lenticelah in očesih kmalu po spravilu, kadar so tik pred pobiranjem prevladovale vlažne in tople vremenske razmere. Gomolji so gumasti, običajno prizadeti na koncu stolona. Prizadeto tkivo ob izpostavljenosti zraku v eni uri pordeči. Gomolji imajo lahko značilen sladek vonj in ob močnem stisku iz njih izteka brezbarvna, prosojna tekočina. 

Slika 31: Simptomi roza gnilobe v notranjosti gomolja
[bookmark: _Toc229743097][bookmark: _Toc244668864]Pythium spp.
Simptomi okužbe z oomicetami iz rodu Pythium spp. se razvijejo na poškodovanih gomoljih kmalu po spravilu, predvsem če so bili ob pobiranju izpostavljeni visokim temperaturam. Gomolji so obarvani in na otip mastni. Gniloba se razvije v mesu gomolja, pri čemer jasna temna črta ločuje zdravo zunanje tkivo od gobastega, mehkega rjavega obolelega tkiva, ki ob stiku z zrakom potemni. Gnilobno tkivo ima sprva vonj po alkoholu, ko pa se gniloba razvije, pa ima vonj po ribah.

Slika 32: Simptomi okužbe s Phytium spp. na gomolju
[bookmark: _Toc229742823][bookmark: _Toc229742986][bookmark: _Toc229743098][bookmark: _Toc229743435]
[bookmark: _Toc229743099][bookmark: _Toc244668865]Bela gniloba krompirja (Sclerotinia sclerotiorum)
Belo gnilobo krompirja povzroča gliva Sclerotinia sclerotiorum. Na površini gomolja se lahko najprej pojavijo manjše ugreznjene pege v bližini očes, ki se postopoma povečujejo. Površino gomolja lahko prerašča bel micelij. Obolelo tkivo v notranjosti je bledo rjavo, v nastalih votlinah pa se razvijajo bel, puhast micelij in črni sklerociji. Bolezen se šteje kot suha gniloba. 

Slika 33: Simptomi bele gnilobe na gomolju

